text:
κατηγορίας T πρέπει να περιορίζεται στα κεντροαξονικά
 ρυμουλκούμενα. Ο περιορισμός αυτός πρέπει να αναφέρεται στο έντυπο κοινοποίησης του
 παραρτήματος 1.
 11.3. Οι διατάξεις ζεύξης της κατηγορίας Τ πρέπει να εγκρίνονται ως συνδυασμός, δεν πρέπει δε
 να είναι δυνατός ο διαχωρισμός της ζεύξης παρά μόνο σε συνεργείο, με χρήση εργαλείων που
 δεν υπάρχουν συνήθως στο όχημα.
 11.4. Η λειτουργία των διατάξεων ζεύξης της κατηγορίας Τ δεν πρέπει να είναι αυτόματη.
 11.5. Οι διατάξεις ζεύξης της κατηγορίας T πρέπει να πληρούν τις σχετικές απαιτήσεις δοκιμής που
 αναφέρονται στο παράρτημα 6, παράγραφος 3.3., εξαιρουμένης της παραγράφου 3.3.4.
 11.6. Οι ακόλουθες στοιχειώδεις και ταυτόχρονες κινήσεις άρθρωσης πρέπει να είναι δυνατές
 χωρίς οι διατάξεις ζεύξης να είναι προσαρτημένες σε όχημα, αλλά συναρμολογημένες, και
 στην ίδια οριζόντια θέση όπως όταν είναι προσαρτημένες σε όχημα·
 11.6.1. ±90° οριζοντίως περί τον κατακόρυφο άξονα·
 11.6.2. ±8° κατακόρυφα περί τον οριζόντιο εγκάρσιο άξονα·
 11.6.3. ±3° αξονικής περιστροφής περί τον οριζόντιο διαμήκη άξονα.
 12. ΔΙΑΤΑΞΕΙΣ ΤΗΛΕΝΔΕΙΞΗΣ ΚΑΙ ΤΗΛΕΧΕΙΡΙΣΜΟΥ
 12.1. Γενικές απαιτήσεις
 Η χρήση διατάξεων τηλένδειξης και τηλεχειρισμού επιτρέπεται μόνο στην περίπτωση των
 διατάξεων ζεύξης των κατηγοριών C50-X και G50-X.
 ---pagebreak--- L 373/106 EL Επίσημη Εφημερίδα της Ευρωπαϊκής Ένωσης 27.12.2006
 Οι διατάξεις τηλένδειξης και τηλεχειρισμού δεν πρέπει να παρεμποδίζουν την ελάχιστη
 ελεύθερη κίνηση του συζευγμένου δακτυλίου των ράβδων ζεύξης ή του συζευγμένου
 ημιρυμουλκούμενου. Η εγκατάστασή τους στο όχημα πρέπει να είναι μόνιμη.
 Όλες οι διατάξεις τηλένδειξης ή τηλεχειρισμού εντάσσονται στο πλαίσιο δοκιμής και
 έγκρισης της διάταξης ζεύξης, μαζί με όλα τα μέρη των διατάξεων χειρισμού και μετάδοσης
 κίνησης.
 12.2. Τηλένδειξη
 12.2.1. Για την αυτόματη διαδικασία ζεύξης, οι διατάξεις τηλένδειξης πρέπει να υποδεικνύουν την
 κλειστή και διπλά ασφαλισμένη θέση της ζεύξης με οπτικό τρόπο, σύμφωνα με την
 παράγραφο 12.2.2. Επιπλέον, η ανοικτή θέση δύναται να υποδεικνύεται σύμφωνα με την
 παράγραφο 12.2.3.
 Οι διατάξεις τηλένδειξης πρέπει να ενεργοποιούνται αυτόματα και να επανέρχονται στην
 αρχική τους κατάσταση ύστερα από κάθε άνοιγμα και κλείσιμο της ζεύξης.
 12.2.2. Η εναλλαγή από την ανοικτή στην κλειστή και διπλά ασφαλισμένη θέση πρέπει να
 υποδεικνύεται με πράσινο οπτικό σήμα.
 12.2.3. Η ανοικτή και/ή απασφαλισμένη θέση υποδεικνύεται με κόκκινο οπτικό σήμα.
 12.2.4. Στην περίπτωση που ο τηλενδείκτης υποδεικνύει την ολοκλήρωση της αυτόματης
 διαδικασίας ζεύξης, πρέπει να εξασφαλίζεται ότι ο πείρος ζεύξης βρίσκεται στην διπλά
 ασφαλισμένη τελική του θέση.
 12.2.5. Σε περίπτωση οποιουδήποτε σφάλματος στο σύστημα τηλένδειξης κατά τη διαδικασία της
 ζεύξης, δεν πρέπει να υποδεικνύεται η κλειστή και ασφαλισμένη θέση εφόσον δεν θα έχει
 επιτευχθεί η τελική θέση.
 12.2.6. Η απεμπλοκή μιας εκ των δύο διατάξεων ασφάλισης πρέπει να έχει ως αποτέλεσμα την
 απενεργοποίηση του πράσινου οπτικού σήματος και την ενεργοποίηση του κόκκινου οπτικού
 σήματος (εφόσον υπάρχει).
 12.2.7. Πρέπει να διατηρούνται οι μηχανικοί ενδείκτες που είναι εγκαταστημένοι στη διάταξη
 ζεύξης.
 12.2.8. Προκειμένου να μην αποσπάται η προσοχή του οδηγού υπό συνήθεις συνθήκες οδήγησης,
 πρέπει να προβλέπεται η απενεργοποίηση της διάταξης τηλένδειξης, η οποία, ωστόσο, πρέπει
 να επανεργοποιείται αυτόματα με το επόμενο άνοιγμα και κλείσιμο της ζεύξης – βλέπε
 παράγραφο 12.2.1.
 12.2.9. Τα στοιχεία χειρισμού και οι ενδείκτες των διατάξεων τηλένδειξης πρέπει να είναι
 εγκαταστημένα εντός του οπτικού πεδίου του οδηγού και


text:
να φέρουν μόνιμη και σαφή
 σήμανση.
 12.3. Τηλεχειρισμός
 12.3.1. Όταν χρησιμοποιείται μια διάταξη τηλεχειρισμού, όπως ορίζεται στην παράγραφο 2.8 του
 παρόντος κανονισμού, πρέπει επίσης να υπάρχει μια διάταξη τηλένδειξης, όπως περιγράφεται
 στην παράγραφο 12.2, η οποία πρέπει τουλάχιστον να υποδεικνύει την ανοικτή θέση της
 ζεύξης.
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/107
 12.3.2. Πρέπει να υπάρχει ειδικός διακόπτης (ήτοι γενικός διακόπτης, μοχλός ή βαλβίδα) που θα
 επιτρέπει το άνοιγμα ή το κλείσιμο της ζεύξης μέσω της διάταξης τηλεχειρισμού. Αν ο εν
 λόγω γενικός διακόπτης δεν βρίσκεται στο θάλαμο του οδηγού, δεν πρέπει να βρίσκεται σε
 θέση στην οποία έχουν ελεύθερη πρόσβαση αναρμόδια άτομα ή πρέπει να είναι
 ασφαλιζόμενος. Καθαυτός ο χειρισμός της ζεύξης από τον θάλαμο του οδηγού πρέπει να
 είναι δυνατός μόνο όταν έχει αποκλεισθεί η ακούσια λειτουργία, για παράδειγμα, μέσω μιας
 διαδικασίας που απαιτεί τη χρήση και των δύο χεριών.
 Πρέπει να παρέχεται η δυνατότητα εξακρίβωσης της ολοκλήρωσης του ανοίγματος της
 ζεύξης μέσω της διάταξης τηλεχειρισμού.
 12.3.3. Εφόσον η διάταξη τηλεχειρισμού προβλέπει το άνοιγμα της ζεύξης με εξωτερική δύναμη, η
 συνθήκη υπό την οποία η εν λόγω εξωτερική δύναμη ασκείται επί της ζεύξης πρέπει να
 υποδεικνύεται με τον κατάλληλο τρόπο στον οδηγό. Αυτό δεν είναι απαραίτητο, αν η
 εξωτερική δύναμη δύναται να εφαρμοσθεί μόνο όταν είναι σε λειτουργία η διάταξη
 τηλεχειρισμού.
 12.3.4. Αν η διάταξη ενεργοποίησης του ανοίγματος της ζεύξης μέσω της διάταξης τηλεχειρισμού
 είναι εγκαταστημένη εξωτερικά του οχήματος, πρέπει να παρέχεται η δυνατότητα επίβλεψης
 του χώρου μεταξύ των συζευγμένων οχημάτων, χωρίς ωστόσο, να απαιτείται η παρουσία του
 χειριστή στον χώρο αυτό για το χειρισμό της διάταξης.
 12.3.5. Οποιοδήποτε σφάλμα χειρισμού ή σφάλμα στο σύστημα δεν πρέπει να έχει ως αποτέλεσμα το
 μη ηθελημένο άνοιγμα της ζεύξης κατά τις συνήθεις οδικές χρήσεις. Οποιαδήποτε σφάλματα
 στο σύστημα πρέπει να υποδεικνύονται άμεσα ή να καθίστανται άμεσα προφανή κατά την
 επόμενη λειτουργία, π.χ. από τη δυσλειτουργία του συστήματος.
 12.3.6. Σε περίπτωση βλάβης της διάταξης τηλεχειρισμού, πρέπει να παρέχεται η δυνατότητα
 ανοίγματος της ζεύξης με τουλάχιστον έναν ακόμη τρόπο, σε κατάσταση έκτακτης ανάγκης.
 Εάν για το σκοπό αυτό απαιτείται η χρήση εργαλείου, το εν λόγω εργαλείο πρέπει να
 περιλαμβάνεται στην εργαλειοθήκη του οχήματος. Οι απαιτήσεις της παραγράφου 3.6 του
 παρόντος παραρτήματος δεν ισχύουν για χειρομοχλούς που χρησιμοποιούνται αποκλειστικά
 για το άνοιγμα της ζεύξης σε περιπτώσεις έκτακτης ανάγκης.
 12.3.7. Η επισήμανση των στοιχείων χειρισμού και των ενδεικτών των διατάξεων τηλένδειξης πρέπει
 να είναι μόνιμη και σαφής.
 ---pagebreak--- L 373/108 EL Επίσημη Εφημερίδα της Ευρωπαϊκής Ένωσης 27.12.2006
 Παράρτημα 6
 ΔΟΚΙΜΗ ΔΙΑΤΑΞΕΩΝ Ή ΚΑΤΑΣΚΕΥΑΣΤΙΚΩΝ ΣΤΟΙΧΕΙΩΝ ΜΗΧΑΝΙΚΗΣ
 ΖΕΥΞΗΣ
 1. ΓΕΝΙΚΕΣ ΑΠΑΙΤΗΣΕΙΣ ΔΟΚΙΜΗΣ
 1.1. Δοκίμια των διατάξεων ζεύξης ελέγχονται τόσο ως προς την αντοχή όσο και ως προς τη
 λειτουργία τους. Πρακτικές δοκιμές διεξάγονται όποτε αυτό είναι δυνατό. Ωστόσο, εφόσον
 δεν ορίζεται διαφορετικά, η αρμόδια για τις εγκρίσεις τύπου αρχή ή τεχνική υπηρεσία
 δύναται να μην απαιτήσει τη διεξαγωγή πρακτικής δοκιμής αντοχής, εάν ο απλός σχεδιασμός
 ενός κατασκευαστικού στοιχείου καθιστά δυνατή τη διεξαγωγή ενός θεωρητικού ελέγχου.
 Θεωρητικοί έλεγχοι δύνανται να διεξάγονται για τον προσδιορισμό συνθηκών «χειρότερης
 περίπτωσης». Σε κάθε περίπτωση, οι θεωρητικοί έλεγχοι πρέπει

type: contracts

jurisdiction: EU


text:
να εξασφαλίζουν την ίδια
 ποιότητα αποτελεσμάτων όπως και οι δυναμικές ή οι στατικές δοκιμές. Σε περίπτωση
 αμφιβολίας, υπερισχύουν τα αποτελέσματα των πρακτικών δοκιμών.
 Βλέπε επίσης παράγραφο 4.8 του παρόντος κανονισμού.
 1.2. Στην περίπτωση των διατάξεων ζεύξης, η αντοχή πιστοποιείται μέσω δυναμικής δοκιμής
 (δοκιμή αντοχής). Σε ορισμένες περιπτώσεις ενδέχεται να καταστεί αναγκαία η διεξαγωγή
 περαιτέρω στατικών δοκιμών (βλέπε παράγραφο 3 του παρόντος παραρτήματος).
 1.3. Η δυναμική δοκιμή αντοχής θα πρέπει να εκτελείται με εναλλασσόμενο περίπου ημιτονοειδές
 φορτίο (εναλλασσόμενο και/ή παλμικό) με αριθμό κύκλων φόρτισης ανάλογα με το υλικό.
 Δεν θα πρέπει να παρατηρηθούν ρωγμές ή θραύσεις.
 1.4. Οι προβλεπόμενες στατικές δοκιμές επιτρέπεται να προκαλούν μόνο ελαφρά μόνιμη
 παραμόρφωση. Εφόσον δεν ορίζεται διαφορετικά, η μόνιμη πλαστική παραμόρφωση μετά
 την αποδέσμευση δεν πρέπει να υπερβαίνει το 10 τοις εκατό της μέγιστης παραμόρφωσης
 που μετράται κατά τη διεξαγωγή της δοκιμής. Σε περίπτωση που η μέτρηση της
 παραμόρφωσης κατά τη διάρκεια της δοκιμής αποτελεί κίνδυνο για τον ελεγκτή, το μέρος
 αυτό της στατικής δοκιμής δύναται να παραλειφθεί υπό την προϋπόθεση ότι η ίδια
 παράμετρος θα ελεγχθεί κατά τη διάρκεια άλλων δοκιμών.
 1.5. Τα υποθετικά φορτία που επιβάλλονται κατά τη διεξαγωγή των δυναμικών δοκιμών
 βασίζονται στη συνιστώσα της οριζόντιας δύναμης κατά μήκος του διαμήκη άξονα του
 οχήματος και στη συνιστώσα της κατακόρυφης δύναμης. Οι συνιστώσες των οριζοντίων
 δυνάμεων που ασκούνται εγκάρσια στον διαμήκη άξονα του οχήματος δεν λαμβάνονται
 υπόψη, υπό την προϋπόθεση ότι είναι μόνο ελάσσονος σημασίας.
 Η αρμόδια για τις εγκρίσεις τύπου αρχή ή τεχνική υπηρεσία δύναται να απαιτήσει τη
 διεξαγωγή επιπλέον δοκιμών, εάν ο σχεδιασμός της διάταξης ζεύξης ή του συστήματος
 συνάρμοσής της στο όχημα ή η συνάρμοση άλλων συστημάτων (όπως σταθεροποιητών,
 κλειστών διατάξεων ζεύξης κ.λπ.) δημιουργούν πρόσθετες δυνάμεις ή ροπές.
 Η συνιστώσα της οριζόντιας δύναμης κατά μήκος του διαμήκη άξονα του οχήματος
 εκφράζεται από μια θεωρητικά προσδιοριζόμενη δύναμη αναφοράς, την τιμή D ή Dc. Η
 συνιστώσα της κατακόρυφης δύναμης, εκφράζεται, κατά περίπτωση, από το στατικό
 κατακόρυφο φορτίο S που επιβάλλεται στο σημείο ζεύξης, και από το υποτιθέμενο
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/109
 κατακόρυφο φορτίο V ή, στην περίπτωση των εδράνων ζεύξης, από το στατικό επιβαλλόμενο
 κατακόρυφο φορτίο U.
 1.6. Οι χαρακτηριστικές τιμές D, Dc, S, V και U, στις οποίες βασίζονται οι δοκιμές και ορίζονται
 στην παράγραφο 2.11. του παρόντος κανονισμού, λαμβάνονται από τις πληροφορίες που
 παρέχονται από τον κατασκευαστή στην αίτηση χορήγησης έγκρισης τύπου – βλέπε έντυπο
 κοινοποίησης στα παραρτήματα 1 και 2.
 1.7. Κάθε διάταξη θετικής μηχανικής εμπλοκής, η οποία διατηρείται στη θέση της με δυνάμεις
 ελατηρίου, πρέπει παραμένει στη θέση ασφάλισης όταν ασκείται επ’ αυτής δύναμη κατά
 μήκος του λιγότερου ευνοϊκού άξονα, ισοδύναμη με την τριπλάσια μάζα του μηχανισμού
 ασφάλισης.
 2. ΔΙΑΔΙΚΑΣΙΕΣ ΔΟΚΙΜΗΣ
 2.1. Για τις δυναμικές και τις στατικές δοκιμές, το δοκίμιο τοποθετείται σε κατάλληλη κλίνη
 δομικής που επιτρέπει την εφαρμογή δυνάμεων κατά τρόπον ώστε επί του δοκιμίου να μην
 ασκούνται οποιεσδήποτε πρόσθετες δυνάμεις ή ροπές πέραν της καθορισμένης δύναμης
 δοκιμής. Στην περίπτωση των εναλλασσόμενων δοκιμών, η διεύθυνση εφαρμογής της
 δύναμης δεν πρέπει να αποκλίνει περισσότερο από ±1° από την καθορισμένη διεύθυνση.
 Στην περίπτωση


text:
των παλμικών και των στατικών δοκιμών, η γωνία πρέπει να ρυθμίζεται
 σύμφωνα με τη μέγιστη δύναμη δοκιμής. Για το σκοπό αυτό, απαιτείται συνήθως ένας
 σύνδεσμος στο σημείο εφαρμογής της δύναμης (δηλαδή στο σημείο ζεύξης), καθώς και
 δεύτερος σύνδεσμος σε κατάλληλη απόσταση από τον πρώτο.
 2.2. Η συχνότητα δοκιμής δεν πρέπει να υπερβαίνει τα 35 Hz. Η επιλεγμένη συχνότητα πρέπει να
 διαχωρίζεται επαρκώς από τις συχνότητες συντονισμού της κλίνης δοκιμής,
 συμπεριλαμβανομένης της υπό δοκιμή διάταξης. Όσον αφορά στις ασύγχρονες δοκιμές, οι
 συχνότητες των δύο συνιστωσών δύναμης πρέπει να κυμαίνονται περίπου μεταξύ του 1 τοις
 εκατό και μιας μέγιστης τιμής 3 τοις εκατό. Για διατάξεις ζεύξης από χάλυβα, ο αριθμός των
 κύκλων φόρτισης είναι 2 x 106. Για διατάξεις από άλλα υλικά ενδέχεται να απαιτηθεί
 μεγαλύτερος αριθμός κύκλων φόρτισης. Για τον προσδιορισμό εμφάνισης τυχόν ρωγμών
 κατά τη διεξαγωγή της δοκιμής πρέπει να χρησιμοποιείται η μέθοδος διείσδυσης βαφής για
 δοκιμές προσδιορισμού ρωγμών ή άλλη ανάλογη μέθοδος.
 2.3. Για τις παλμικές δοκιμές, η δύναμη δοκιμής κυμαίνεται μεταξύ της μέγιστης δύναμης
 δοκιμής και μιας μικρότερης έντασης, ελάχιστης δύναμης δοκιμής, η οποία δεν πρέπει να
 υπερβαίνει το 5 τοις εκατό της μέγιστης δύναμης δοκιμής, εάν δεν ορίζεται κάτι διαφορετικό
 στη συγκεκριμένη διαδικασία δοκιμής.
 2.4. Για στατικές δοκιμές εκτός των ειδικών δοκιμών που ορίζει η παράγραφος 3.2.3 του
 παρόντος παραρτήματος, η δύναμη δοκιμής πρέπει να εφαρμόζεται ομαλά και γρήγορα, και
 να διατηρείται για τουλάχιστον 60 δευτερόλεπτα.
 2.5. Οι διατάξεις ή τα κατασκευαστικά στοιχεία ζεύξης πρέπει συνήθως να τοποθετούνται στην
 κλίνη δοκιμής με όσο το δυνατόν πιο άκαμπτο τρόπο στην πραγματική θέση στην οποία
 πρόκειται να χρησιμοποιηθούν στο όχημα. Πρέπει να χρησιμοποιούνται οι διατάξεις
 στερέωσης που ορίζει ο κατασκευαστής ή ο αιτών και προορίζονται για τη συνάρμοση της
 διάταξης ή του κατασκευαστικού στοιχείου ζεύξης στο όχημα και/ή έχουν πανομοιότυπα
 μηχανικά χαρακτηριστικά.
 2.6. Οι διατάξεις ή τα κατασκευαστικά στοιχεία ζεύξης πρέπει να υποβάλλονται σε δοκιμές με τη
 μορφή με την οποία χρησιμοποιούνται στην οδική κυκλοφορία. Ωστόσο, κατά την κρίση του
 ---pagebreak--- L 373/110 EL Επίσημη Εφημερίδα της Ευρωπαϊκής Ένωσης 27.12.2006
 κατασκευαστού και κατόπιν συμφωνίας της τεχνικής υπηρεσίας, τα εύκαμπτα εξαρτήματα θα
 απομονώνονται αν αυτό είναι απαραίτητο για τη διαδικασία δοκιμής και εάν δεν υπάρχει
 αμφιβολία για μία μη ρεαλιστική επίδραση επί του αποτελέσματος δοκιμής.
 Τα εύκαμπτα εξαρτήματα, τα οποία φαίνεται ότι υπερθερμαίνονται λόγω επιταχυνομένης
 διαδικασίας δοκιμής, μπορούν να αντικαθίστανται κατά τη διάρκεια της δοκιμής. Τα φορτία
 δοκιμής μπορούν να εφαρμόζονται μέσω ειδικών διατάξεων που δεν παρουσιάζουν
 χαλαρότητα.
 3. ΕΙΔΙΚΕΣ ΑΠΑΙΤΗΣΕΙΣ ΔΟΚΙΜΩΝ
 3.1. Σφαίρες ζεύξης και βραχίονες ρυμούλκησης
 3.1.1. Οι διατάξεις μηχανικής ζεύξης με σφαίρες ζεύξης μπορεί να είναι των ακολούθων τύπων:
 (i) σφαίρες ζεύξης ενός τεμαχίου, συμπεριλαμβανομένων διατάξεων με μη εναλλάξιμες,
 αποσυναρμολογούμενες σφαίρες (βλέπε σχήματα 20α και 20β),
 (ii) σφαίρες ζεύξης αποτελούμενες από ορισμένα εξαρτήματα τα οποία δύνανται να
 αποσυναρμολογηθούν (βλέπε σχήματα 20γ, 20δ και 20ε),
 (iii) βραχίονες ρυμούλκησης χωρίς προσαρμοσμένη σφαίρα (βλέπε σχήμα 20στ).
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/111
 a Βραχίονας ρυμούλκησης και σφαίρα ζεύξης ενός
 τεμαχίου
 b Στο μοντέλο αυτό η σφαίρα μπορεί να αφαιρεθεί με το
 χέρι: για παράδειγμα, συγκρότημα με


text:
λογχοειδές
 εξάρτημα
 c Βραχίονας με σφαίρα που μπορεί να αφαιρεθεί με χρήση
 εργαλείων
 d Βραχίονας με σφαίρα και υποστήριγμα σφαίρας, που
 στερεώνεται με βλήτρα κατηγορίας A50, για παράδειγμα
 e Βραχίονας με σφαίρα και ενσωματωμένο στήριγμα, που
 συναρμολογείται με χρήση εργαλείων
 f Βραχίονας χωρίς σφαίρα
 Σ
 χήμα 20 - Διατάξεις βραχιόνων ρυμούλκησης τύπου σφαίρας
 ---pagebreak--- L 373/112 EL Επίσημη Εφημερίδα της Ευρωπαϊκής Ένωσης 27.12.2006
 3.1.2. Η βασική δοκιμή είναι μια δυναμική δοκιμή αντοχής. Το δοκίμιο αποτελείται από τη σφαίρα
 ζεύξης, τον αυχένα της σφαίρας και τα στοιχεία στερέωσης που απαιτούνται για τη
 συνάρμοση του συγκροτήματος στο όχημα. Η σφαίρα ζεύξης και ο βραχίονας ρυμούλκησης
 τοποθετούνται σε άκαμπτη θέση επί κλίνης δοκιμής, ικανής να παράγει εναλλασσόμενη
 δύναμη, στην πραγματική θέση στην οποία προορίζονται να χρησιμοποιηθούν.
 3.1.3. Οι θέσεις των σημείων στερέωσης για τη συνάρμοση της σφαίρας ζεύξης και του βραχίονα
 ρυμούλκησης καθορίζονται από τον κατασκευαστή του οχήματος (βλέπε παράγραφο 5.3.2.
 του παρόντος κανονισμού).
 3.1.4. Οι διατάξεις που υποβάλλονται σε δοκιμές θα πρέπει να παρέχονται με όλες τις λεπτομέρειες
 του σχεδιασμού, οι οποίες ενδεχομένως να έχουν επίδραση επί των κριτηρίων αντοχής (λόγου
 χάριν, πλάκα ηλεκτρικού ρευματολήπτη, επισημάνσεις κ.λπ.). Η περιφέρεια της δοκιμής
 τελειώνει στα σημεία αγκύρωσης ή τα σημεία προσαρμογής στο όχημα. Η γεωμετρική θέση
 της σφαίρας ζεύξης και των σημείων στερέωσης της διάταξης ζεύξης σε σχέση με τη γραμμή
 αναφοράς θα πρέπει να παρέχονται από τον κατασκευαστή του οχήματος και θα πρέπει να
 υποδεικνύονται στην έκθεση δοκιμής. Όλες οι σχετικές θέσεις των σημείων προσαρμογής σε
 σχέση με τη γραμμή αναφοράς, για τις οποίες ο κατασκευαστής του ρυμουλκού οχήματος
 πρέπει να παρέχει όλες τις αναγκαίες πληροφορίες στον κατασκευαστή της διάταξης
 ρυμούλκησης, πρέπει να επαναληφθούν επί της κλίνης δοκιμών.
 3.1.5. Το δοκίμιο, όπως είναι τοποθετημένο στην κλίνη δοκιμών, υποβάλλεται σε δυναμική δοκιμή
 εναλλασσόμενης καταπόνησης με δύναμη που εφαρμόζεται επί της σφαίρας ζεύξης υπό
 γωνία όπως απεικονίζεται στο σχήμα 21 ή στο σχήμα 22.
 Η διεύθυνση της γωνίας της δοκιμής προσδιορίζεται από την κατακόρυφη σχέση μεταξύ μιας
 οριζόντιας γραμμής αναφοράς διερχομένης από το κέντρο της σφαίρας και μιας οριζόντιας
 γραμμής αναφοράς διερχομένης από το εγγύτερο ανώτατο σημείο στερέωσης της διάταξης
 ζεύξης, όταν η μέτρηση γίνεται σε οριζόντιο επίπεδο ως προς το εγκάρσιο κατακόρυφο
 επίπεδο που διέρχεται από το κέντρο της σφαίρας ζεύξης. Αν το σημείο στερέωσης κείται
 άνωθεν της οριζόντιας γραμμής αναφοράς, η δοκιμή εκτελείται με γωνία α = +15°±1° και αν
 το εν λόγω σημείο στερέωσης κείται κάτωθεν της οριζόντιας γραμμής αναφοράς, η δοκιμή
 εκτελείται με γωνία of α = -15°±1° (βλέπε σχήμα 21). Τα σημεία στερέωσης που πρέπει να
 λαμβάνονται υπόψη κατά τον προσδιορισμό της γωνίας δοκιμής πρέπει να είναι εκείνα που
 δηλώνονται από τον κατασκευαστή του οχήματος και μεταδίδουν τις κύριες δυνάμεις
 εφελκυσμού στην κατασκευή του ρυμουλκού.
 Η γωνία επιλέγεται κατά τρόπον ώστε να λαμβάνεται υπόψη το κατακόρυφο στατικό και
 δυναμικό φορτίο, ισχύει δε αποκλειστικά για επιτρεπόμενα στατικά κατακόρυφα φορτία που
 δεν υπερβαίνουν την τιμή:
 S = 120 x D [N]
 Όταν το στατικό κατακόρυφο φορτίο υπερβαίνει την κατά τον ανωτέρω τρόπο υπολογιζόμενη
 τιμή, η γωνία πρέπει, και στις δύο περιπτώσεις, να


text:
αυξηθεί στις 20°.
 Η δυναμική δοκιμή πρέπει να εκτελείται με την ακόλουθη δύναμη δοκιμής:
 Fhs res = ±0,6 D
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/113
 3.1.6. Η διαδικασία δοκιμής ισχύει για τους διάφορους τύπους διατάξεων ζεύξης (βλέπε παράγραφο
 3.1.1 του παρόντος παραρτήματος) ως ακολούθως:
 3.1.6.1. σφαίρες ζεύξης ενός τεμαχίου, συμπεριλαμβανομένων διατάξεων με μη εναλλάξιμες,
 αποσυναρμολογούμενες σφαίρες (βλέπε σχήματα 20α και 20β),
 3.1.6.1.1. η δύναμη δοκιμής για τις διατάξεις που απεικονίζονται στα σχήματα 20α και 20β πρέπει να
 εκτελείται σύμφωνα με τις απαιτήσεις της παραγράφου 3.1.5.·
 Σχήμα 21 - Γωνίες εφαρμογής της δύναμης δοκιμής
 Σημείωση: Η παράλληλος της γραμμής αναφοράς διέρχεται από το κέντρο του εγγύτερου ανώτατου
 σημείου προσάρτησης του βραχίονα ρυμούλκησης στο όχημα - βλέπε παράρτημα 6, παράγραφος 3.1.5.
 ---pagebreak--- L 373/114 EL Επίσημη Εφημερίδα της Ευρωπαϊκής Ένωσης 27.12.2006
 Σημείωση:
 Διεύθυνση της εναλλασσόμενης δύναμης δοκιμής Fhs res, ανάλογα με τη θέση της διερχομένης από το
 κέντρο της σφαίρας οριζόντιας γραμμής αναφοράς σε σχέση με την παράλληλο της εν λόγω γραμμής
 αναφοράς - βλέπε σχήμα 21.
 Σχήμα 22 - Γωνίες εφαρμογής της δύναμης δοκιμής
 3.1.6.2. σφαίρες ζεύξης, αποτελούμενες από εξαρτήματα που δύνανται να αποσυναρμολογηθούν.
 Ορίζονται οι ακόλουθες κατηγορίες:
 (α) βραχίονας ρυμούλκησης και σφαίρα ζεύξης (βλέπε σχήμα 20γ),
 (β) βραχίονας ρυμούλκησης και σφαίρα ζεύξης με ενσωματωμένο στήριγμα (βλέπε σχήμα
 20δ),
 (γ) βραχίονας ρυμούλκησης με αποσυναρμολογούμενη σφαίρα ζεύξης (βλέπε σχήμα 20ε),
 (δ) βραχίονας ρυμούλκησης χωρίς σφαίρα ζεύξης (βλέπε σχήμα 20στ).
 3.1.6.2.1. Η δοκιμή αντοχής για τις διατάξεις που απεικονίζονται στα σχήματα 20γ έως 20στ εκτελείται
 σύμφωνα με τις απαιτήσεις της παραγράφου 3.1.5. Οι διαστάσεις e και f πρέπει να έχουν
 κατασκευαστική ανοχή ±5 mm και να αναφέρονται στην έκθεση δοκιμής.
 Η δοκιμή του βραχίονα ρυμούλκησης (βλέπε σχήμα 20στ) πρέπει να εκτελείται με
 προσαρτημένη σφαίρα ζεύξης (επί υποστηρίγματος). Πρέπει να λαμβάνεται υπόψη μόνο το
 αποτέλεσμα της δοκιμής του βραχίονα ρυμούλκησης μεταξύ των σημείων στερέωσης και της
 επιφάνειας στερέωσης του υποστηρίγματος της σφαίρας.
 Οι διαστάσεις e και f πρέπει να έχουν κατασκευαστική ανοχή ±5 mm και να ορίζονται από
 το κατασκευαστή της διάταξης ζεύξης.
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/115
 3.1.6.3. Διατάξεις ζεύξης με μεταβλητές διαστάσεις e και f για αποσυναρμολογούμενες και
 εναλλάξιμες σφαίρες ζεύξης – βλέπε σχήμα 22.
 3.1.6.3.1. Οι δοκιμές αντοχής βραχιόνων ζεύξης του τύπου αυτού πρέπει να εκτελούνται σύμφωνα με
 τις απαιτήσεις της παραγράφου 3.1.5.
 3.1.6.3.2. Εφόσον είναι δυνατό να ορισθεί μια διαμόρφωση «χειρότερης περίπτωσης» κατόπιν
 συμφωνίας μεταξύ του κατασκευαστή και της αρμόδιας για τις εγκρίσεις τύπου αρχής ή
 τεχνικής υπηρεσίας, τότε αρκεί η δοκιμή αυτής και μόνο της διαμόρφωσης.
 Σε διαφορετική περίπτωση πρέπει να ελεγχθούν πολλές θέσεις της σφαίρας στο πλαίσιο ενός
 απλουστευμένου προγράμματος δοκιμών, σύμφωνα με την παράγραφο 3.1.6.3.3.
 3.1.6.3.3. Σε ένα απλουστευμένο πρόγραμμα δοκιμών, η τιμή της διάστασης f πρέπει να κυμαίνεται
 μεταξύ μιας καθορισμένης ελάχιστης τιμής fmin και μιας μέγιστης τιμής fmax, η οποία δεν
 υπερβαίνει τα 100 χιλιοστά. Η απόσταση της σφαίρας emax από το υποστήριγμα πρέπει να
 είναι 130 χιλιοστά. Προκειμένου να ληφθούν υπόψη όλες οι πιθανές θέσεις της σφαίρας στο
 πεδίο που ορίζει η οριζόντια απόσταση από


text:
την επιφάνεια στερέωσης και το κατακόρυφο
 εύρος τιμών f (fmin έως fmax), πρέπει να υποβάλλονται σε δοκιμή δύο διατάξεις:
 (i) μια διάταξη με σφαίρα στην άνω θέση (fmax) και
 (ii) μια διάταξη με σφαίρα στην κάτω θέση (fmin).
 Η γωνία εφαρμογής της δύναμης δοκιμής μεταβάλλεται, θετικά ή αρνητικά, ανάλογα με τη
 σχέση της διερχομένης από το κέντρο της σφαίρας οριζόντιας γραμμής αναφοράς με την
 παράλληλο που διέρχεται από το εγγύτερο ανώτατο σημείο στερέωσης της διάταξης ζεύξης.
 Οι γωνίες που πρέπει να χρησιμοποιηθούν απεικονίζονται στο σχήμα 22.
 3.1.7. Στην περίπτωση στην οποία οι αποσυναρμολογούμενες μονάδες σφαίρας στερεώνονται με
 διατάξεις στερέωσης εκτός των βιδωτών, όπως για παράδειγμα, με ελατηριωτά άγκιστρα, και
 η πτυχή της θετικής μηχανικής εμπλοκής της διάταξης δεν ελέγχεται κατά τη διάρκεια της
 δυναμικής δοκιμής, η διάταξη πρέπει να υποβάλλεται σε στατική δοκιμή με δύναμη που
 εφαρμόζεται στην κατάλληλη διεύθυνση επί της σφαίρας ή της διάταξης θετικής μηχανικής
 εμπλοκής. Όταν η διάταξη θετικής μηχανικής εμπλοκής διατηρεί τη μονάδα της σφαίρας σε
 κατακόρυφη θέση, η στατική δοκιμή πρέπει να εφαρμόζει επί της σφαίρας κατακόρυφη
 δύναμη προς τα επάνω ίση με την τιμή «D». Όταν η διάταξη θετικής μηχανικής εμπλοκής
 διατηρεί τη θέση της μονάδας σφαίρας μέσω ενός εγκάρσιου οριζόντιου σχεδιασμού, η
 στατική δοκιμή πρέπει να εφαρμόζει επί της σφαίρας στη διεύθυνση αυτή δύναμη ίση με
 0,25 D. Η διάταξη θετικής μηχανικής εμπλοκής δεν πρέπει να εμφανίσει αστοχία ή τυχόν
 παραμόρφωση που ενδεχομένως να είναι επιζήμια για τη λειτουργία της.
 3.1.8. Τα σημεία συνάρμοσης του δευτερεύοντος συνδέσμου που αναφέρεται στην παράγραφο 1.5
 του παραρτήματος 5, πρέπει να είναι ανθεκτικά σε μια οριζόντια στατική δύναμη 2D με
 μέγιστη τιμή 15 kN. Όταν υπάρχει ξεχωριστό σημείο συνάρμοσης καλωδίου απεμπλοκής, το
 εν λόγω σημείο πρέπει να είναι ανθεκτικό σε μια οριζόντια στατική δύναμη ίση με την τιμή
 D.
 3.2. Κεφαλές ζεύξης
 ---pagebreak--- L 373/116 EL Επίσημη Εφημερίδα της Ευρωπαϊκής Ένωσης 27.12.2006
 3.2.1. Η βασική δοκιμή είναι μια δυναμική δοκιμή αντοχής με εναλλασσόμενη δύναμη δοκιμής
 ακολουθούμενη από μια στατική δοκιμή (δοκιμή ανύψωσης) με το ίδιο δοκίμιο.
 3.2.2. Η δυναμική δοκιμή εκτελείται με μια σφαίρα ζεύξης κατηγορίας A κατάλληλης αντοχής. Η
 σφαίρα ζεύξης και η κεφαλή ζεύξης πρέπει να τοποθετούνται στην κλίνη δοκιμών σύμφωνα
 με τις οδηγίες του κατασκευαστή και σε διάταξη αντίστοιχη με τις σχετικές θέσεις της
 συνήθους χρήσης. Δεν πρέπει να υπάρχει δυνατότητα εφαρμογής επί του δοκιμίου επιπλέον
 δυνάμεων εκτός από τη δύναμη δοκιμής. Η δύναμη δοκιμής πρέπει να εφαρμόζεται κατά μία
 ευθεία που διέρχεται από το κέντρο της σφαίρας και έχει γωνία κλίσης ίση με 15° προς τα
 κάτω και προς το οπίσθιο μέρος (βλέπε σχήμα 23). Μία δοκιμή αντοχής πρέπει να γίνεται στο
 δοκίμιο με την ακόλουθη δύναμη δοκιμής:
 Fhs res = ±0,6 D
 Αν η μέγιστη επιτρεπόμενη στατική κατακόρυφη μάζα S υπερβαίνει την τιμή 120 D, η γωνία
 δοκιμής πρέπει να αυξηθεί στις 20°.
 Σχήμα 23 - Δυναμική δοκιμή
 3.2.3. Πρέπει επίσης να εκτελείται μια στατική δοκιμή διαχωρισμού. Η σφαίρα ζεύξης που
 χρησιμοποιείται για τη δοκιμή πρέπει να έχει διάμετρο 49,00 έως 49,13 χιλιοστά ώστε να
 αντιπροσωπεύει μια ευθαρμένη σφαίρα ζεύξης. Η


text:
ανυψωτική δύναμη Fa πρέπει να
 εφαρμόζεται κατακόρυφα στον εγκάρσιο και στον διαμήκη άξονα της κεφαλής ζεύξης και να
 αυξάνει ομαλώς και ταχέως μέχρι την τιμή:
 Fa = g(C+ S/1000) kN
 και να διατηρείται για 10 δευτερόλεπτα.
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/117
 Η κεφαλή ζεύξης δεν πρέπει να διαχωρίζεται από τη σφαίρα και κανένα κατασκευαστικό
 στοιχείο της κεφαλής ζεύξης δεν πρέπει να εμφανίσει μόνιμη παραμόρφωση η οποία δύναται
 να είναι επιζήμια για τις λειτουργικές της ιδιότητες.
 3.3. Σύνδεσμοι ράβδων ζεύξης και δοκοί ζεύξης
 3.3.1. Μια δοκιμή αντοχής πρέπει να εκτελείται επί ενός δοκιμίου. Η διάταξη ζεύξης πρέπει να
 φέρει όλα τα απαραίτητα για τη συνάρμοσή της στο όχημα στοιχεία στερέωσης. Τυχόν
 ενδιάμεσες διατάξεις που παρεμβάλλονται μεταξύ των συνδέσμων ράβδων ζεύξης και του
 σκελετού του οχήματος (δηλαδή δοκοί ζεύξης) πρέπει να υποβάλλονται σε δοκιμή με τις ίδιες
 δυνάμεις που χρησιμοποιούνται και στην περίπτωση του συνδέσμου. Κατά τις δοκιμές δοκών
 ζεύξης που προορίζονται για τυποποιημένους συνδέσμους ράβδων ζεύξης, το κατακόρυφο
 φορτίο πρέπει να εφαρμόζεται σε διαμήκη απόσταση από το κατακόρυφο επίπεδο των
 σημείων στερέωσης ίση με τη θέση του αντίστοιχου τυποποιημένου συνδέσμου.
 3.3.2. Σύνδεσμοι ράβδων ζεύξης για αρθρωτές ράβδους ζεύξης (S=0)
 Η δυναμική δοκιμή πρέπει να εκτελείται με οριζόντια εναλλασσόμενη δύναμη Fhw= ±0,6 D
 που ασκείται σε μια παράλληλη προς το έδαφος ευθεία και στο διάμηκες μέσο επίπεδο του
 ρυμουλκού που διέρχεται από το κέντρο του πείρου ζεύξης.
 3.3.3. Σύνδεσμοι ράβδων ζεύξης για κεντροαξονικά ρυμουλκούμενα (S>0).
 3.3.3.1. Κεντροαξονικά ρυμουλκούμενα μάζας έως και 3,5 τόνων:
 Οι σύνδεσμοι ράβδων ζεύξης για κεντροαξονικά ρυμουλκούμενα μάζας έως και 3,5 τόνων
 πρέπει να υποβάλλονται σε δοκιμές κατά τον ίδιο τρόπο, όπως και οι σφαίρες ζεύξης και οι
 βραχίονες ρυμούλκησης που περιγράφονται στην παράγραφο 3.1 του παρόντος
 παραρτήματος.
 3.3.3.2. Κεντροαξονικά ρυμουλκούμενα μάζας που υπερβαίνει τους 3,5 τόνους:
 Οι δυνάμεις δοκιμής πρέπει να εφαρμόζονται στο δοκίμιο τόσο στην οριζόντια όσο και στην
 κατακόρυφη διεύθυνση, στο πλαίσιο μιας ασύγχρονης δοκιμής αντοχής. O οριζόντιος άξονας
 επενέργειας της δύναμης πρέπει να αντιστοιχεί στην παράλληλο προς το έδαφος και κατά
 μήκος του διαμήκους μέσου επιπέδου του ρυμουλκού, η οποία διέρχεται από το κέντρο του
 πείρου ζεύξης. Ο άξονας επενέργειας της κατακόρυφης δύναμης πρέπει να είναι κάθετος στον
 άξονα επενέργειας της οριζόντιας δύναμης και κατά μήκος του διαμήκη άξονα του πείρου
 ζεύξης.
 Τα συστήματα στερέωσης του συνδέσμου ράβδων ζεύξης και του δακτυλίου της ράβδου
 ζεύξης στην κλίνη δοκιμής θα είναι αυτά που προορίζονται για την συνάρμοση της διάταξης
 επί του οχήματος σύμφωνα με τις οδηγίες του κατασκευαστή.
 Πρέπει να εφαρμόζονται οι ακόλουθες δυνάμεις δοκιμής:
 ---pagebreak--- L 373/118 EL Επίσημη Εφημερίδα της Ευρωπαϊκής Ένωσης 27.12.2006
 ΠΙΝΑΚΑΣ 14 - Δυνάμεις δοκιμής
 Δύναμη δοκιμής Μέση τιμή (kN) Εύρος (kN)
 Οριζόντια δύναμη 0 ±0,6Dc (βλέπε
 σημείωση)
 Κατακόρυφη δύναμη S x g/1000 ±0,6V (βλέπε
 σημείωση)
 Σημείωση: Στην περίπτωση των ειδικών συνδέσμων ράβδων ζεύξης της κατηγορίας T, οι τιμές αυτές
 πρέπει να μειώνονται σε ±0,5Dc και ±0,5V.
 Η κατακόρυφη και η οριζόντια συνιστώσα πρέπει να είναι ημιτονοειδείς και να εφαρμόζονται
 ασύγχρονα, όταν η διαφορά των συχνοτήτων τους κυμαίνεται μεταξύ 1 και 3 τοις εκατό.
 3.3.4. Στατική


text:
δοκιμή διάταξης ασφάλισης πείρου ζεύξης
 Στην περίπτωση των συνδέσμων ράβδων ζεύξης απαιτείται επίσης δοκιμή του κλείστρου και
 τυχόν διατάξεων ασφάλισης με στατική δύναμη 0,25 D που εφαρμόζεται στη διεύθυνση του
 ανοίγματος. Η δοκιμή δεν πρέπει να προκαλέσει το άνοιγμα του κλείστρου ούτε και
 οποιαδήποτε ζημία. Για τους κυλινδρικούς πείρους ζεύξης επαρκεί μια δύναμη δοκιμής 0,1
 D.
 3.4. Δακτύλιοι ράβδων ζεύξης
 3.4.1. Οι δακτύλιοι ράβδων ζεύξης πρέπει να υποβάλλονται στις ίδιες δυναμικές δοκιμές όπως και
 οι σύνδεσμοι ράβδων ζεύξης. Οι δακτύλιοι ράβδων ζεύξης που χρησιμοποιούνται
 αποκλειστικά για ρυμουλκούμενα με αρθρωτές ράβδους ζεύξης που επιτρέπουν την ελεύθερη
 κατακόρυφη κίνηση, πρέπει να υποβάλλονται σε δοκιμή εναλλασσόμενης δύναμης, όπως
 περιγράφεται στην παράγραφο 3.3.2. Οι δακτύλιοι ράβδων ζεύξης που προορίζονται επίσης
 για χρήση σε κεντροαξονικά ρυμουλκούμενα, πρέπει να υποβάλλονται σε δοκιμές κατά τον
 ίδιο τρόπο όπως και οι σφαιρικές κεφαλές ζεύξης (παράγραφος 3.2) για μάζες
 ρυμουλκούμενων C έως και 3,5 τόνων και κατά τον ίδιο τρόπο όπως και οι σύνδεσμοι
 ράβδων ζεύξης (παράγραφος 3.3.3.2.) για κεντροαξονικά ρυμουλκούμενα μάζας C που
 υπερβαίνει τους 3,5 τόνους.
 3.4.2. Οι τοροειδείς δακτύλιοι της κατηγορίας L πρέπει να υποβάλλονται στις ίδιες δοκιμές όπως
 και οι τυποποιημένοι δακτύλιοι ράβδων ζεύξης.
 3.4.3. Οι δοκιμές των δακτυλίων ράβδων ζεύξης πρέπει να εκτελούνται κατά τρόπο ώστε η
 εναλλασσόμενη δύναμη να εφαρμόζεται επίσης στα εξαρτήματα που χρησιμοποιούνται για τη
 συνάρμοση του δακτυλίου στη ράβδο ζεύξης. Όλα τα εύκαμπτα ενδιάμεσα κατασκευαστικά
 στοιχεία πρέπει να είναι στερεωμένα με σφιγκτήρες.
 3.5. Διατάξεις ζεύξης τύπου αγκίστρου
 3.5.1. Οι διατάξεις ζεύξης τύπου αγκίστρου της κατηγορίας K πρέπει να ανταποκρίνονται επιτυχώς
 στη δυναμική δοκιμή που αναφέρεται στην παράγραφο 3.5.2 του παρόντος παραρτήματος.
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/119
 3.5.2. Δυναμική δοκιμή:
 3.5.2.1. Η δυναμική δοκιμή πρέπει να είναι μια παλμική δοκιμή με τοροειδή δακτύλιο κατηγορίας L
 και με τη διάταξη ζεύξης τοποθετημένη επί της κλίνης δοκιμής κατά τον ίδιο τρόπο με τον
 οποίο θα ήταν εγκαταστημένη σε όχημα με όλα τα απαραίτητα εξαρτήματα για την
 εγκατάσταση στο όχημα. Ωστόσο, τα εύκαμπτα εξαρτήματα μπορούν να απομονώνονται με
 τη σύμφωνη γνώμη της αρμόδιας για τις εγκρίσεις τύπου αρχής ή τεχνικής υπηρεσίας·
 3.5.2.2. Για διατάξεις ζεύξης τύπου αγκίστρου που προορίζονται για χρήση σε ρυμουλκούμενα με
 αρθρωτή ράβδο ζεύξης, στις περιπτώσεις στις οποίες το κατακόρυφο φορτίο που επιβάλλεται
 στη ζεύξη S είναι μηδενικό, η δύναμη δοκιμής πρέπει να εφαρμόζεται σε οριζόντια διεύθυνση
 προσομοιώνοντας μια δύναμη εφελκυσμού επί του αγκίστρου, κυμαινόμενη μεταξύ 0,05 D
 και 1,00 D·
 3.5.2.3. Για διατάξεις ζεύξης τύπου αγκίστρου που προορίζονται για χρήση με κεντροαξονικά
 ρυμουλκούμενα, η δύναμη δοκιμής πρέπει να αντιπροσωπεύει τη συνισταμένη των
 οριζόντιων και των κατακόρυφων δυνάμεων που ασκούνται επί της ζεύξης και να
 εφαρμόζεται υπό τη γωνία -α, δηλαδή από την εμπρόσθια άνω προς την οπίσθια κάτω πλευρά
 (βλέπε σχήμα 21), η οποία είναι ίση με την υπολογισθείσα γωνία της συνισταμένης των
 οριζόντιων και των κατακόρυφων δυνάμεων επί της ζεύξης. Η δύναμη Fhs res πρέπει να
 υπολογίζεται ως ακολούθως:
 9,81S
 F hs res = F 2 h + F 2 s όπου F h = D c και F s = .+ 0,8 V


text:
1000
 3.5.2.4. Η εφαρμοζόμενη δύναμη πρέπει να κυμαίνεται μεταξύ 0,05 Fhs res και 1,00 Fhs res.
 3.5.3. Στατική δοκιμή διάταξης ασφάλισης ζεύξης
 Στην περίπτωση των διατάξεων ζεύξης τύπου αγκίστρου απαιτείται επίσης δοκιμή του
 κλείστρου και τυχόν διατάξεων ασφάλισης με στατική δύναμη 0,25 D που εφαρμόζεται στη
 διεύθυνση του ανοίγματος. Η δοκιμή δεν πρέπει να προκαλέσει το άνοιγμα του κλείστρου
 ούτε και οποιαδήποτε ζημία.
 3.6. Ράβδοι ζεύξης
 3.6.1. Οι ράβδοι ζεύξης πρέπει να υποβάλλονται σε δοκιμές κατά τον ίδιο τρόπο όπως και οι
 δακτύλιοι ράβδων ζεύξης (βλέπε παράγραφο 3.4.). Η αρμόδια για τις εγκρίσεις τύπου αρχή ή
 τεχνική υπηρεσία ενδέχεται να μην απαιτήσει τη διεξαγωγή μιας δοκιμής αντοχής, αν ο απλός
 σχεδιασμός ενός κατασκευαστικού στοιχείου καθιστά δυνατή τη διεξαγωγή ενός θεωρητικού
 ελέγχου της αντοχής. Οι δυνάμεις του σχεδιασμού για τη θεωρητική επαλήθευση των ράβδων
 ζεύξης κεντροαξονικών ρυμουλκούμενων με μάζα C έως και 3,5 τόνων πρέπει να
 λαμβάνονται από την προδιαγραφή ISO 7641/1:1983. Οι δυνάμεις σχεδιασμού για τη
 θεωρητική επαλήθευση των ράβδων ζεύξης κεντροαξονικών ρυμουλκούμενων με μάζα C
 άνω των 3,5 τόνων πρέπει να υπολογίζονται ως ακολούθως:
 Fsp = (g x S/1000) + V
 όπου το εύρος δυνάμεων V είναι εκείνο της παραγράφου 2.11.4. του παρόντος κανονισμού.
 ---pagebreak--- L 373/120 EL Επίσημη Εφημερίδα της Ευρωπαϊκής Ένωσης 27.12.2006
 Οι επιτρεπόμενες τιμές καταπόνησης των μαζών σχεδιασμού για κεντροαξονικά
 ρυμουλκούμενα με μάζα άνω των 3,5 τόνων πρέπει να είναι σύμφωνες με την παράγραφο 5.3
 της προδιαγραφής ISO 7641/1:1983. Για κεκαμμένες ράβδους ζεύξης (π.χ. τύπου «λαιμού
 κύκνου») και για ράβδους ζεύξης πλήρους ρυμουλκούμενου, πρέπει να λαμβάνεται υπόψη η
 συνιστώσα της οριζόντιας δύναμης Fhp = 1,0 x D.
 3.6.2. Για τις ράβδους ζεύξης που προορίζονται για πλήρη ρυμουλκούμενα με ελεύθερη κίνηση στο
 κατακόρυφο επίπεδο, εκτός από τη δοκιμή αντοχής ή τη θεωρητική επαλήθευση της αντοχής,
 πρέπει να επαληθεύεται η αντοχή στην κύρτωση είτε μέσω θεωρητικού υπολογισμού με μια
 δύναμη σχεδιασμού 3,0 x D είτε μέσω μιας δοκιμής κύρτωσης με δύναμη 3,0 x D. Οι
 επιτρεπόμενες τιμές καταπόνησης στην περίπτωση του υπολογισμού πρέπει να είναι
 σύμφωνες με την παράγραφο 5.3. της προδιαγραφής ISO 7641/1:1983.
 3.6.3. Στην περίπτωση των διευθυντήριων αξόνων, η αντοχή στην κάμψη πρέπει να επαληθεύεται
 με θεωρητικούς υπολογισμούς ή με μια δοκιμή κάμψης. Στο κέντρο του σημείου ζεύξης
 πρέπει να εφαρμόζεται μια οριζόντια, πλευρική στατική δύναμη. Το μέγεθος της δύναμης
 αυτής πρέπει να επιλέγεται κατά τρόπον ώστε να ασκείται ροπή 0,6 x Av x g (kNm) περί το
 κέντρο του εμπρόσθιου άξονα. Οι επιτρεπόμενες τιμές καταπόνησης πρέπει να είναι
 σύμφωνες με την παράγραφο 5.3. της προδιαγραφής ISO 7641/1:1983.
 Ωστόσο, όταν οι διευθυντήριοι άξονες σχηματίζουν δίδυμο εμπρόσθιο φορείο αξόνων
 (περιστρεφόμενο πλαίσιο διεύθυνσης), η ροπή πρέπει να αυξάνεται σε 0,95 x Av x g (kNm).
 3.7. Έδρανα ζεύξης
 3.7.1. Οι βασικές δοκιμές αντοχής είναι η δυναμική και η στατική δοκιμή (δοκιμή ανύψωσης). Τα
 έδρανα ζεύξης που προορίζονται για την εξαναγκασμένη οδήγηση ημιρυμουλκούμενων
 πρέπει να υποβάλλονται σε μια επιπλέον στατική δοκιμή (δοκιμή κάμψης). Για το σκοπό των
 δοκιμών, τα έδρανα ζεύξης πρέπει να φέρουν όλα τα στοιχεία στερέωσης που απαιτούνται για
 τη συνάρμοσή τους στο όχημα. Η μέθοδος εγκατάστασης


text:
πρέπει να είναι εκείνη που
 χρησιμοποιείται για την εγκατάστασή τους στο όχημα. Δεν επιτρέπεται η χρήση μιας μεθόδου
 υπολογισμού αντί των πρακτικών δοκιμών.
 3.7.2. Στατικές δοκιμές
 3.7.2.1. Τα τυποποιημένα έδρανα ζεύξης που έχουν σχεδιασθεί για σφήνες οδήγησης ή παρόμοιες
 διατάξεις για την εξαναγκασμένη οδήγηση ημιρυμουλκούμενων (βλέπε παράγραφο 2.7 του
 παρόντος κανονισμού) πρέπει να υποβάλλονται σε δοκιμές για τον προσδιορισμό της
 επάρκειας της αντοχής μέσω μιας στατικής δοκιμής κάμψης εντός τoυ εύρους λειτουργίας της
 διάταξης οδήγησης με ταυτόχρονη εφαρμογή φορτίου επί του εδράνου ζεύξης. Το μέγιστο
 επιτρεπόμενο φορτίο U για το έδρανο ζεύξης πρέπει να επιβάλλεται κατακόρυφα επί της
 διάταξης ζεύξης, στη λειτουργική της θέση, μέσω άκαμπτης πλάκας μεγέθους επαρκούς για
 να καλύπτει πλήρως τη διάταξη ζεύξης.
 Η συνισταμένη του επιβαλλόμενου φορτίου πρέπει να διέρχεται από το κέντρο του
 οριζόντιου συνδέσμου του εδράνου ζεύξης.
 Ταυτόχρονα, στις πλευρές του οδηγού του πείρου ζεύξης πρέπει να εφαρμόζεται μια
 οριζόντια πλευρική δύναμη, η οποία αντιπροσωπεύει τη δύναμη που απαιτείται για την
 εξαναγκασμένη οδήγηση του ημιρυμουλκούμενου. Το μέγεθος της δύναμης αυτής και η
 διεύθυνση στην οποία ασκείται πρέπει να επιλέγονται κατά τρόπον ώστε να ασκείται ροπή
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/121
 0,75m x D περί το κέντρο του πείρου ζεύξης μέσω δύναμης που ασκείται επί ενός μοχλού
 μήκους 0,5 μ ± 0,1 μ. Επιτρέπεται μια μόνιμη πλαστική παραμόρφωση έως και 0,5 τοις εκατό
 όλων των ονομαστικών διαστάσεων. Δεν πρέπει να παρατηρηθούν τυχόν ρωγμές.
 3.7.2.2. Μια στατική δοκιμή ανύψωσης πρέπει να εκτελείται σε όλα τα έδρανα ζεύξης. Μια δύναμη
 ανύψωσης έως και Fa = g.U δεν πρέπει να προκαλεί σημαντική μόνιμη κάμψη της πλάκας
 ζεύξης σε μια έκταση που υπερβαίνει το 0,2 τοις εκατό του πλάτους της.
 Στην περίπτωση των τυποποιημένων εδράνων ζεύξης κατηγορίας G50 και ανάλογων
 διατάξεων ζεύξης με πείρο ζεύξης ιδίας διαμέτρου, δεν πρέπει να προκαλείται ανύψωση του
 πείρου ζεύξης από τη διάταξη ζεύξης από μια δύναμη Fa = g x 2,5 U. Στην περίπτωση των μη
 τυποποιημένων διατάξεων ζεύξης με πείρο διαμέτρου μεγαλύτερης των 50 mm, για
 παράδειγμα διατάξεις ζεύξης με πείρο διαμέτρου 90 mm, η δύναμη ανύψωσης πρέπει να
 ανέρχεται σε: Fa = g x 1,6 U με ελάχιστη τιμή 500 kN.
 Η δύναμη πρέπει να εφαρμόζεται μέσω ενός μοχλού που επενεργεί επί της πλάκας ζεύξης στο
 ένα άκρο και ανυψώνεται στο άλλο άκρο, σε απόσταση 1,0 έως 1,5 μ από το κέντρο του
 πείρου ζεύξης - βλέπε σχήμα 24.
 Ο μοχλός πρέπει να σχηματίζει γωνία 90° ως προς τη διεύθυνση εισαγωγής του πείρου ζεύξης
 στη διάταξη ζεύξης. Η συνθήκη «χειρότερης περίπτωσης» πρέπει να αποτελεί αντικείμενο
 δοκιμής εφόσον είναι προφανής. Εάν δεν είναι δυνατός ο εύκολος προσδιορισμός της
 συνθήκης «χειρότερης περίπτωσης», η αρμόδια για τις εγκρίσεις τύπου αρχή ή τεχνική
 υπηρεσία αποφασίζει ποια πλευρά θα υποβληθεί σε δοκιμή. Απαιτείται μια μόνο δοκιμή.
 Οπίσθια όψη
 Σχήμα 24 - Δοκιμή ανύψωσης εδράνων ζεύξης
 3.7.3. Δυναμική δοκιμή
 ---pagebreak--- L 373/122 EL Επίσημη Εφημερίδα της Ευρωπαϊκής Ένωσης 27.12.2006
 Το έδρανο ζεύξης πρέπει να υποβάλλεται σε εναλλασσόμενη καταπόνηση επί κλίνης δοκιμών
 (ασύγχρονη δυναμική δοκιμή) με ταυτόχρονη εφαρμογή οριζόντιων εναλλασσόμενων και
 κατακόρυφων παλμικών


text:
δυνάμεων.
 3.7.3.1. Στην περίπτωση εδράνων ζεύξης που δεν προορίζονται για την εξαναγκασμένη οδήγηση
 ημιρυμουλκούμενων πρέπει να χρησιμοποιούνται οι ακόλουθες δυνάμεις:
 Οριζόντια δύναμη: Fhw = ±0,6 x D
 Κατακόρυφη δύναμη: FsO = g x 1,2 U
 FsU = g x 0,4 U
 Οι δύο αυτές δυνάμεις πρέπει να εφαρμόζονται σε διάμηκες ενδιάμεσο επίπεδο του οχήματος,
 οι δε άξονες επενέργειας αμφοτέρων των δυνάμεων FsO και FsU πρέπει να διέρχονται από το
 κέντρο του συνδέσμου της ζεύξης.
 Η κατακόρυφη δύναμη Fs εναλλάσσεται μεταξύ των ορίων +g x 1,2 U και +g x 0,4 U, η δε
 οριζόντια δύναμη μεταξύ ±0,6 D.
 3.7.3.2. Στην περίπτωση εδράνων ζεύξης που προορίζονται για την εξαναγκασμένη οδήγηση
 ημιρυμουλκούμενων πρέπει να χρησιμοποιούνται οι ακόλουθες δυνάμεις:
 Οριζόντια δύναμη: Fhw = ±0,675
 Κατακόρυφη δύναμη: FsO και FsU σύμφωνα με την παράγραφο 3.7.3.1.
 Οι άξονες επενέργειας των δυνάμεων δίδονται στη παράγραφο 3.7.3.1.
 3.7.3.3. Για τη δυναμική δοκιμή των εδράνων ζεύξης πρέπει να χρησιμοποιείται κατάλληλο λιπαντικό
 μεταξύ της πλάκας ζεύξης και της πλάκας του ρυμουλκούμενου ώστε ο μέγιστος συντελεστής
 τριβής F να είναι 0,15.
 3.8. Πλάκες στερέωσης εδράνων ζεύξης
 Η δυναμική δοκιμή για έδρανα ζεύξης που περιγράφεται στην παράγραφο 3.7.3. και οι
 στατικές δοκιμές που περιγράφονται στην παράγραφο 3.7.2. πρέπει επίσης να εκτελούνται για
 τις πλάκες στερέωσης. Στην περίπτωση των πλακών στερέωσης αρκεί η εκτέλεση της
 δοκιμής ανύψωσης σε μια και μόνο πλευρά. Η δοκιμή πρέπει να βασίζεται στο μέγιστο
 καθορισμένο ύψος εγκατάστασης της ζεύξης, το μέγιστο καθορισμένο πλάτος και το
 ελάχιστο καθορισμένο μήκος του σχεδιασμού της πλάκας στερέωσης. Η εκτέλεση της
 δοκιμής αυτής δεν είναι απαραίτητη όταν η υπό έλεγχο πλάκα στερέωσης είναι πανομοιότυπη
 με μια πλάκα που έχει ήδη υποβληθεί στην εν λόγω δοκιμή και έχει μικρότερο πλάτος και/ή
 μεγαλύτερο μήκος και μικρότερο συνολικό ύψος. Δεν επιτρέπεται η χρήση μιας μεθόδου
 υπολογισμού αντί των πρακτικών δοκιμών.
 3.9. Πείροι εδράνων ζεύξης ημιρυμουλκούμενων
 3.9.1. Μια δυναμική δοκιμή εναλλασσόμενης καταπόνησης πρέπει να εκτελείται επί δοκιμίου
 εγκαταστημένου σε κλίνη δοκιμών. Η δοκιμή του πείρου ζεύξης δεν πρέπει να συνδυάζεται
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/123
 με τη δοκιμή του εδράνου ζεύξης. Η δοκιμή πρέπει να εκτελείται κατά τρόπον ώστε η δύναμη
 να ασκείται επίσης στα σημεία στερέωσης που απαιτούνται για τη συνάρμοση του πείρου
 ζεύξης στο ημιρυμουλκούμενο. Δεν επιτρέπεται η χρήση μιας μεθόδου υπολογισμού αντί των
 πρακτικών δοκιμών.
 3.9.2. Πρέπει να εκτελείται δυναμική δοκιμή με εναλλασσόμενη οριζόντια δύναμη Fhw = ±0,6 D
 που εφαρμόζεται στον πείρο ζεύξης όταν αυτός είναι σε θέση λειτουργίας.
 Ο άξονας επενέργειας της δύναμης πρέπει να διέρχεται από το κέντρο της μικρότερης
 διαμέτρου του κυλινδρικού τμήματος ενός πείρου ζεύξης διαμέτρου 50,8 mm κατηγορίας
 H50 (βλέπε παράρτημα 5, σχήμα 18).
 ---pagebreak--- L 373/124 EL Επίσημη Εφημερίδα της Ευρωπαϊκής Ένωσης 27.12.2006
 Παράρτημα 7
 ΕΓΚΑΤΑΣΤΑΣΗ ΚΑΙ ΕΙΔΙΚΕΣ ΑΠΑΙΤΗΣΕΙΣ
 1. Εγκατάσταση και ειδικές απαιτήσεις
 1.1. Συνάρμοση σφαιρών ζεύξης και βραχιόνων ρυμούλκησης
 1.1.1. Η συνάρμοση σφαιρών ζεύξης και βραχιόνων ρυμούλκησης σε οχήματα των κατηγοριών M1,
 M2 (μέγιστης επιτρεπόμενης μάζας κάτω των 3,5 τόνων) και N1 1 πρέπει να γίνεται κατά
 τρόπον ώστε να πληρούνται οι απαιτήσεις του σχήματος 25 ως προς τις


text:
διαστάσεις του
 διακένου και του ύψους. Το ύψος πρέπει να προσδιορίζεται υπό τις συνθήκες φορτίου του
 οχήματος που αναφέρονται στο υποπαράρτημα 1 του παρόντος παραρτήματος.
 Η απαίτηση σχετικά με το ύψος δεν ισχύει στην περίπτωση των οχημάτων παντός εδάφους
 της κατηγορίας G όπως ορίζονται στο παράρτημα 7 του ενοποιημένου ψηφίσματος για την
 κατασκευή οχημάτων (R. E. 3) (έγγραφο TRANS/ WP.29/78/Rev.1/Amend.2).
 1.1.1.1. Το διάκενο που απεικονίζεται στα σχήματα 25α και 25β μπορεί να καταλαμβάνεται από μη
 αποσυναρμολογούμενο εξοπλισμό, όπως είναι ο εφεδρικός τροχός, υπό την προϋπόθεση ότι η
 απόσταση μεταξύ του κέντρου της σφαίρας και ενός κατακόρυφου επιπέδου στο απώτατο
 οπίσθιο σημείο του εξοπλισμού δεν υπερβαίνει τα 300 χιλιοστά. Η τοποθέτηση του
 εξοπλισμού πρέπει να επιτρέπει την άνετη πρόσβαση για τη ζεύξη και την απόζευξη χωρίς να
 υπάρχει κίνδυνος τραυματισμού του χρήστη και χωρίς να επηρεάζει την άρθρωση της ζεύξης.
 1.1.2. Για τις σφαίρες ζεύξης και τους βραχίονες ρυμούλκησης, ο κατασκευαστής του οχήματος
 οφείλει να παρέχει οδηγίες εγκατάστασης και να αναφέρει κατά πόσον είναι αναγκαία τυχόν
 ενίσχυση του χώρου στερέωσης.
 1.1.3. Πρέπει να είναι δυνατή η ζεύξη και η απόζευξη των σφαιρικών διατάξεων ζεύξης όταν ο
 διαμήκης άξονας της σφαιρικής διάταξης ζεύξης, σε σχέση με τον άξονα της σφαίρας ζεύξης
 και της στερέωσης:
 περιστρέφεται κατά 60° οριζόντια προς τα δεξιά ή προς τα αριστερά, (β = 60°, βλέπε σχήμα
 25)·
 περιστρέφεται κατά 10° κατακόρυφα προς τα επάνω ή προς τα κάτω (α = 10°, βλέπε σχήμα
 25)·
 1
 Βλέπε ορισμούς στον κανονισμό αριθ. 13 που προσαρτάται στη συμφωνία του 1958 σχετικά με την υιοθέτηση ομοιόμορφων
 τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να
 χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με
 βάση τις προδιαγραφές αυτές. Ο ορισμός περιλαμβάνεται επίσης στο παράρτημα 7 του ενοποιημένου ψηφίσματος για την
 κατασκευή οχημάτων (R. E. 3) (έγγραφο TRANS/ WP. 29/ 78/ Rev. 1/ Amend. 2).
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/125
 περιστρέφεται κατά 10° αξονικά προς τα δεξιά ή προς τα αριστερά.
 Διάκενο
 (βλέπε παράρτημα 7
 παράγραφο 1.1.1.)
 Κατακόρυφο επίπεδο
 στα όρια των συνολικών
 διαστάσεων του
 οχήματος
 Έδαφος
 Σχήμα 25 (α) - Διάκενο και ύψος σφαίρας ζεύξης – πλευρική όψη
 ---pagebreak--- L 373/126 EL Επίσημη Εφημερίδα της Ευρωπαϊκής Ένωσης 27.12.2006
 Διάκενο
 Κατακόρυφο επίπεδο
 στα όρια των συνολικών
 διαστάσεων του
 οχήματος
 Σχήμα 25 (β) - Διάκενο και ύψος σφαίρας ζεύξης – κάτοψη
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/127
 1.1.4. Όταν το ρυμουλκούμενο δεν είναι συζευγμένο με το ρυμουλκό, ο προσαρτημένος βραχίονας
 ρυμούλκησης και η σφαίρα ζεύξης δεν πρέπει να καλύπτουν τον προβλεπόμενο χώρο
 τοποθέτησης των οπίσθιων πινακίδων κυκλοφορίας ούτε να περιορίζουν την ορατότητα της
 οπίσθιας πινακίδας κυκλοφορίας/του αριθμού κυκλοφορίας του ρυμουλκού. Εφόσον η
 σφαίρα ζεύξης ή άλλα στοιχεία καλύπτουν την οπίσθια πινακίδα κυκλοφορίας, πρέπει να
 είναι δυνατή η αφαίρεση ή η επανατοποθέτησή τους χωρίς τη χρήση εργαλείων,
 εξαιρουμένου, για παράδειγμα, ενός κλειδιού απασφάλισης απλού χειρισμού (δηλαδή
 δύναμης που δεν υπερβαίνει τα 20 Nm), το οποίο περιλαμβάνεται στον εξοπλισμό του
 οχήματος.
 1.2. Συνάρμοση κεφαλών


text:
ζεύξης
 1.2.1. Η χρήση κεφαλών ζεύξης κατηγορίας B επιτρέπεται για ρυμουλκούμενα μέγιστης μάζας έως
 και 3,5 τόνων. Όταν το ρυμουλκούμενο είναι σε οριζόντια θέση και φέρει το μέγιστο
 επιτρεπόμενο φορτίο άξονα, οι κεφαλές ζεύξης πρέπει να τοποθετούνται κατά τρόπον ώστε ο
 άξονας του σφαιρικού τμήματος στο οποίο εφαρμόζει η σφαίρα να βρίσκεται 430 ±35
 χιλιοστά άνωθεν του οριζοντίου επιπέδου επί του οποίου στηρίζονται οι τροχοί του
 ρυμουλκούμενου.
 Στην περίπτωση των τροχόσπιτων και των ρυμουλκούμενων μεταφοράς εμπορευμάτων, ως
 οριζόντια θέση νοείται η θέση στην οποία το δάπεδο ή η επιφάνεια φόρτωσης είναι οριζόντια.
 Στην περίπτωση των ρυμουλκούμενων που δεν διαθέτουν παρόμοια επιφάνεια αναφοράς (π.χ.
 ρυμουλκούμενα οχήματα για σκάφη ή παρόμοια οχήματα), ο κατασκευαστής του
 ρυμουλκούμενου πρέπει να ορίζει την κατάλληλη ευθεία αναφοράς βάσει της οποίας ορίζεται
 η οριζόντια θέση. Η απαίτηση ως προς το ύψος ισχύει μόνο για ρυμουλκούμενα που
 προορίζονται για σύζευξη με οχήματα που αναφέρονται στην παράγραφο 1.1.1. του παρόντος
 παραρτήματος.
 Σε όλες τις περιπτώσεις, η οριζόντια θέση πρέπει να προσδιορίζεται με απόκλιση ±1°.
 1.2.2. Πρέπει να παρέχεται η δυνατότητα ασφαλούς λειτουργίας των κεφαλών ζεύξης εντός του
 προβλεπόμενου για τη σφαίρα ζεύξης ελεύθερου χώρου που απεικονίζεται στα σχήματα 25α
 και 25β, έως και τις γωνίες α = 25° και β = 60°.
 1.3. Συνάρμοση συνδέσμων ράβδων ζεύξης και σφιγκτήρων στερέωσης
 1.3.1. Διαστάσεις εγκατάστασης τυποποιημένων συνδέσμων ράβδων ζεύξης:
 Οι διαστάσεις εγκατάστασης στο όχημα τύπων τυποποιημένων συνδέσμων ράβδων ζεύξης
 πρέπει να ανταποκρίνονται σε εκείνες που δίδονται στο σχήμα 15 και στον πίνακα 10.
 1.3.2. Αναγκαιότητα διατάξεων ζεύξης με σύστημα τηλεχειρισμού
 Εάν δεν είναι δυνατό να τηρηθούν μια ή περισσότερες από τις ακόλουθες απαιτήσεις που
 αφορούν στον απλό και ασφαλή χειρισμό (παράγραφος 1.3.3.), στη δυνατότητα πρόσβασης
 (παράγραφος 1.3.5.) ή στο διάκενο για το χειρομοχλό (παράγραφος 1.3.6.), πρέπει να
 χρησιμοποιείται μια ζεύξη με διάταξη τηλεχειρισμού όπως περιγράφεται στο παράρτημα 5,
 παράγραφος 12.3.
 1.3.3. Απλός και ασφαλής χειρισμός της ζεύξης
 ---pagebreak--- L 373/128 EL Επίσημη Εφημερίδα της Ευρωπαϊκής Ένωσης 27.12.2006
 Οι σύνδεσμοι ράβδων ζεύξης πρέπει να τοποθετούνται στο όχημα κατά τρόπον ώστε ο
 χειρισμός τους να είναι απλός και ασφαλής.
 Εκτός από τις λειτουργίες του ανοίγματος (και κατά περίπτωση, του κλεισίματος), αυτός
 περιλαμβάνει επίσης τον έλεγχο της θέσης του ενδείκτη για την κλειστή και την ασφαλισμένη
 θέση του πείρου ζεύξης (οπτικά και δια της αφής).
 Στο χώρο στον οποίο βρίσκεται το άτομο που χειρίζεται τη διάταξη ζεύξης, δεν πρέπει να
 υπάρχουν ενδεχομένως επικίνδυνα σημεία του σχεδιασμού, όπως αιχμηρά άκρα, γωνίες κ.λπ.,
 εκτός και εάν αυτά είναι προστατευμένα ώστε να αποτρέπεται το ενδεχόμενο πρόκλησης
 τραυματισμών.
 Η οδός διαφυγής από τον εν λόγω χώρο δεν πρέπει να περιορίζεται ούτε να φράσσεται σε
 καμία εκ των δύο πλευρών από αντικείμενα προσαρτημένα είτε στη διάταξη ζεύξης είτε στο
 όχημα.
 Καμία υποκείμενη διάταξη προστασίας δεν πρέπει να αποτρέπει το άτομο που χειρίζεται τη
 διάταξη ζεύξης να λαμβάνει την κατάλληλη για το σκοπό αυτό στάση.
 1.3.4. Ελάχιστη γωνία ζεύξης και απόζευξης
 Η ζεύξη και η απόζευξη του δακτυλίου της ράβδου ζεύξης πρέπει να είναι δυνατή όταν ο
 διαμήκης άξονας του δακτυλίου της ράβδου ζεύξης περιστρέφεται ταυτόχρονα ως προς τον
 άξονα


text:
της σιαγόνας:
 κατά 50° οριζόντια προς τα δεξιά ή προς τα αριστερά·
 κατά 6° κατακόρυφα προς τα επάνω ή προς τα κάτω.
 κατά 6° οριζόντια προς τα δεξιά ή προς τα αριστερά.
 Η απαίτηση αυτή ισχύει επίσης για διατάξεις ζεύξης τύπου αγκίστρου κατηγορίας Κ.
 1.3.5. Δυνατότητα πρόσβασης
 Η απόσταση μεταξύ του κέντρου του πείρου ζεύξης και του άκρου του αμαξώματος του
 οχήματος δεν πρέπει να υπερβαίνει τα 550 χιλιοστά. Στις περιπτώσεις στις οποίες η εν λόγω
 απόσταση υπερβαίνει τα 420 χιλιοστά, η διάταξη ζεύξης πρέπει να είναι εξοπλισμένη με
 μηχανισμό ενεργοποίησης, ο οποίος καθιστά δυνατό τον ασφαλή χειρισμό σε μια μέγιστη
 απόσταση 420 mm από το εξωτερικό περίβλημα του αμαξώματος.
 Υπό την προϋπόθεση ότι θα μπορεί να αποδειχθεί η τεχνική αναγκαιότητα και ότι η εν λόγω
 αύξηση της απόστασης δεν θα είναι επιζήμια όσον αφορά στην εύκολη και ασφαλή
 ενεργοποίηση του συνδέσμου ράβδου ζεύξης, η απόσταση των 550 mm δύναται να αυξηθεί
 ως ακολούθως:
 (i) σε μια απόσταση έως και 650 mm για οχήματα με ανατρεπόμενα πήγματα ή εξοπλισμό
 που είναι προσαρμοσμένος στο πίσω μέρος του οχήματος·
 (ii) σε μια απόσταση έως και 1.320 mm, εφόσον το ελεύθερο ύψος είναι τουλάχιστον 1.150
 χιλιοστά·
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/129
 (iii) στην περίπτωση των οχημάτων μεταφοράς αυτοκινήτων με τουλάχιστον δύο επίπεδα
 φόρτωσης, όταν το ρυμουλκούμενο όχημα δεν διαχωρίζεται από το ρυμουλκό κατά τις
 συνήθεις μεταφορικές εργασίες.
 1.3.6. Διάκενο για χειρομοχλό
 Για τον ασφαλή χειρισμό των συνδέσμων ράβδου ζεύξης πρέπει να υπάρχει επαρκής χώρος
 γύρω από το χειρομοχλό.
 Το διάκενο που απεικονίζεται στο σχήμα 26 θεωρείται επαρκές. Σε περίπτωση που στο όχημα
 πρόκειται να τοποθετηθούν διαφορετικοί τύποι τυποποιημένων συνδέσμων ράβδων ζεύξης,
 το διάκενο πρέπει να πληροί τις προϋποθέσεις για τη μεγαλύτερη εκ των διατάξεων ζεύξης
 της κατάλληλης κατηγορίας που αναφέρεται στο παράρτημα 5, παράγραφος 3.
 Σχήμα 26 - Διάκενο χειρομοχλού
 ---pagebreak--- L 373/130 EL Επίσημη Εφημερίδα της Ευρωπαϊκής Ένωσης 27.12.2006
 Οι διαστάσεις του διακένου ισχύουν επίσης κατά περίπτωση για συνδέσμους ράβδων ζεύξης που
 διαθέτουν χειρομοχλούς στραμμένους προς τα κάτω ή διαφορετικού σχεδιασμού.
 Το διάκενο πρέπει επίσης να διατηρείται εντός του ορίου της καθορισμένης ελάχιστης γωνίας ζεύξης και
 απόζευξης που δίδεται στην παράγραφο 1.3.4. του παρόντος παραρτήματος.
 1.3.7. Διάκενο για την ελεύθερη κίνηση του συνδέσμου ράβδων ζεύξης
 Ο σύνδεσμος ράβδου ζεύξης που είναι προσαρμοσμένος στο όχημα πρέπει να διαθέτει
 ελάχιστο ελεύθερο διάκενο 10 mm από κάθε άλλο τμήμα του οχήματος, λαμβάνοντας υπόψη
 το σύνολο των πιθανών γεωμετρικών θέσεων που αναφέρονται στο παράρτημα 5,
 παράγραφος 3.
 Σε περίπτωση που στον τύπο οχήματος πρόκειται να τοποθετηθούν διαφορετικοί τύποι
 τυποποιημένων συνδέσμων ράβδων ζεύξης, το διάκενο πρέπει να πληροί τις προϋποθέσεις
 για τη μεγαλύτερη εκ των διατάξεων ζεύξης της κατάλληλης κατηγορίας που αναφέρεται στο
 παράρτημα 5, παράγραφος 3.
 1.3.8. Δυνατότητα αποδοχής συνδέσμων ράβδων ζεύξης με ειδικό σύνδεσμο για κατακόρυφη
 περιστροφή – βλέπε παράρτημα 5, παράγραφος 3.4.
 Οι διατάξεις ζεύξης με κυλινδρικό πείρο, στις οποίες η κατακόρυφη περιστροφή του
 δακτυλίου της ράβδου ζεύξης επιτυγχάνεται μέσω ειδικού συνδέσμου εγκρίνονται μόνο όταν
 αποδεικνύεται η τεχνική αναγκαιότητα. Αυτό συμβαίνει, για παράδειγμα, στην περίπτωση
 οχημάτων με προς τα


text:
πίσω ανατρεπόμενο πήγμα, στα οποία η κεφαλή ζεύξης πρέπει να είναι
 αρθρωτή ή στην περίπτωση των διατάξεων ζεύξης βαρέων μεταφορικών οχημάτων, στα
 οποία απαιτείται η χρήση ενός κυλινδρικού πείρου ζεύξης για λόγους αντοχής.
 1.4. Συνάρμοση δακτυλίων και ράβδων ζεύξης σε ρυμουλκούμενα
 1.4.1. Οι ράβδοι ζεύξης για κεντροαξονικά ρυμουλκούμενα πρέπει να διαθέτουν διάταξη
 υποστήριξης ρυθμιζόμενου ύψους, αν η κατακόρυφη μάζα που επιβάλλεται στο δακτύλιο της
 ράβδου ζεύξης του ρυμουλκούμενου υπερβαίνει τα 50 κιλά, όταν το ρυμουλκούμενο φέρει
 ομοιόμορφο φορτίο ίσο με την τεχνικώς επιτρεπόμενη μέγιστη μάζα.
 1.4.2. Κατά τη συναρμογή δακτυλίων και ράβδων ζεύξης σε κεντροαξονικά ρυμουλκούμενα, των
 οποίων η μέγιστη μάζα C υπερβαίνει τους 3,5 τόνους, με περισσότερους του ενός άξονες, τα
 ρυμουλκούμενα πρέπει να είναι εξοπλισμένα με διάταξη κατανομής του φορτίου αξόνων.
 1.4.3. Οι αρθρωτές ράβδοι ζεύξης πρέπει να μην έρχονται σε επαφή με το έδαφος. Το ύψος των εν
 λόγω ράβδων ζεύξης πρέπει να είναι άνωθεν των 200 mm από το έδαφος όταν αυτές
 αποδεσμεύονται από την οριζόντια θέση. Βλέπε επίσης παράρτημα 5, παράγραφοι 5.3. και
 5.4.
 1.5. Συναρμογή εδράνων ζεύξης, πλακών στερέωσης και πείρων ζεύξης σε οχήματα.
 1.5.1. Τα έδρανα ζεύξης της κατηγορίας G50 δεν πρέπει τοποθετούνται απευθείας στο σκελετό του
 οχήματος, εκτός εάν αυτό επιτρέπεται από τον κατασκευαστή του οχήματος. Πρέπει να
 στερεώνονται στο σκελετό του οχήματος μέσω μιας πλάκας στερέωσης, πρέπει δε να
 τηρούνται οι οδηγίες εγκατάστασης του κατασκευαστή του οχήματος και του κατασκευαστή
 της διάταξης ζεύξης.
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/131
 1.5.2. Τα ημιρυμουλκούμενα πρέπει να φέρουν σύστημα σκελών ή άλλο εξοπλισμό για την
 απόζευξη και τη στάθμευση του ημιρυμουλκούμενου. Εάν τα ημιρυμουλκούμενα είναι
 εξοπλισμένα κατά τρόπον ώστε η σύνδεση των διατάξεων ζεύξης, των ηλεκτρικών
 συστημάτων και των συστημάτων πέδησης δύναται να επιτευχθεί αυτομάτως, τα
 ρυμουλκούμενα πρέπει να διαθέτουν σύστημα σκελών, αυτομάτως ανασυρόμενο από το
 έδαφος μετά τη σύζευξη του ρυμουλκούμενου.
 Οι απαιτήσεις αυτές δεν ισχύουν για ημιρυμουλκούμενα σχεδιασμένα για ειδικές εργασίες,
 κατά τις οποίες η απόζευξη πραγματοποιείται σε συνεργείο ή η φόρτωση και η εκφόρτωση
 πραγματοποιούνται σε ειδικά για το σκοπό αυτό διαμορφωμένους χώρους.
 1.5.3. Η στερέωση του πείρου του εδράνου ζεύξης στην πλάκα στερέωσης του ημιρυμουλκούμενου
 πρέπει να γίνεται σύμφωνα με τις οδηγίες του κατασκευαστή του οχήματος ή του
 κατασκευαστή του πείρου του εδράνου ζεύξης.
 1.5.4. Όταν το ημιρυμουλκούμενο είναι εξοπλισμένο με σφήνα οδήγησης, πρέπει να πληροί τις
 απαιτήσεις που περιγράφονται στο παράρτημα 5, παράγραφος 7.8.
 2. ΔΙΑΤΑΞΕΙΣ ΤΗΛΕΝΔΕΙΞΗΣ ΚΑΙ ΤΗΛΕΧΕΙΡΙΣΜΟΥ
 2.1. Κατά την εγκατάσταση διατάξεων τηλένδειξης και τηλεχειρισμού πρέπει να λαμβάνονται
 υπόψη οι σχετικές απαιτήσεις της παραγράφου 12 του παραρτήματος 5.
 ---pagebreak--- L 373/132 EL Επίσημη Εφημερίδα της Ευρωπαϊκής Ένωσης 27.12.2006
 Παράρτημα 7 – Υποπαράρτημα 1
 ΣΥΝΘΗΚΕΣ ΦΟΡΤΙΟΥ ΓΙΑ ΤΗ ΜΕΤΡΗΣΗ ΤΟΥ ΥΨΟΥΣ ΤΗΣ ΣΦΑΙΡΑΣ
 ΖΕΥΞΗΣ
 1. Το ύψος πρέπει να είναι εκείνο που ορίζεται στο παράρτημα 7, παράγραφος 1.1.1.
 2. Στην περίπτωση των οχημάτων κατηγορίας M1 1/, η μάζα του οχήματος στην οποία πρέπει
 να μετράται το εν λόγω ύψος πρέπει να δηλώνεται από τον κατασκευαστή του οχήματος και
 να αναφέρεται στο έντυπο κοινοποίησης (παράρτημα 2). Η μάζα πρέπει να είναι η μέγιστη
 επιτρεπόμενη μάζα,


text:
κατανεμημένη μεταξύ των αξόνων σύμφωνα με τη δήλωση του
 κατασκευαστή του οχήματος ή η μάζα που καθορίζεται από το φορτίο του οχήματος
 σύμφωνα με την παράγραφο 2.1. του παρόντος υποπαραρτήματος..
 2.1. Η μέγιστη τιμή της μάζας σε κατάσταση λειτουργίας, όπως δηλώνεται από τον κατασκευαστή
 του ρυμουλκού (βλέπε παράγραφο 6. του εντύπου κοινοποίησης, παράρτημα 2)· συν
 2.1.1. δύο μάζες, έκαστη των 68 κιλών, τοποθετημένες στην εξωτερική θέση καθισμάτων κάθε
 σειράς καθισμάτων, με τα καθίσματα στην απώτατη οπίσθια ρυθμιζόμενη θέση για συνήθη
 οδήγηση και πορεία, και με τις μάζες στις ακόλουθες θέσεις:
 2.1.1.1. για διατάξεις ζεύξης και κατασκευαστικά στοιχεία γνήσιου εξοπλισμού που υποβάλλονται
 προς έγκριση από τον κατασκευαστή του οχήματος, περίπου σε ένα σημείο σε απόσταση 100
 mm εμπρός από το σημείο «R» για τα ρυθμιζόμενα καθίσματα, και 50 mm εμπρός από το
 σημείο «R» για τα λοιπά καθίσματα, όπου το σημείο «R» προσδιορίζεται σύμφωνα με την
 παράγραφο 5.1.1.2 του κανονισμού αριθ. 14· ή
 2.1.1.2. για διατάξεις και κατασκευαστικά στοιχεία που υποβάλλονται προς έγκριση από ανεξάρτητο
 κατασκευαστή και προορίζονται για εγκατάσταση στην αγορά αντικατάστασης, περίπου στη
 θέση ενός καθισμένου ατόμου·
 2.1.2. Επιπλέον, για κάθε μάζα των 68 κιλών, πρέπει να προβλέπεται μια πρόσθετη μάζα των
 7 κιλών για ατομικές αποσκευές, κατανεμημένη ομοιόμορφα στο χώρο αποσκευών του
 οχήματος·
 3. Στην περίπτωση οχημάτων κατηγορίας N1 1/, η μάζα του οχήματος στην οποία πρέπει να
 μετράται το εν λόγω ύψος πρέπει να είναι:
 3.1. Η μέγιστη επιτρεπόμενη μάζα, κατανεμημένη μεταξύ των αξόνων, όπως δηλώνεται από τον
 κατασκευαστή του ρυμουλκού (βλέπε παράγραφο 6. του εντύπου κοινοποίησης, παράρτημα
 2).


text:
 28.8.2014
 EL
 Επίσημη Εφημερίδα της Ευρωπαϊκής Ένωσης
 L 256/25
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 48/2014
 της 8ης Απριλίου 2014
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η οδηγία 2013/52/ΕΕ της Επιτροπής, της 30ής Οκτωβρίου 2013, για τροποποίηση της οδηγίας 96/98/ΕΚ του Συμβουλίου σχετικά με τον εξοπλισμό πλοίων (1), πρέπει να ενσωματωθεί στη συμφωνία για τον ΕΟΧ.
 (2)
 Τα παραρτήματα II και XIII της συμφωνίας για τον ΕΟΧ θα πρέπει επομένως να τροποποιηθούν αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 1 (οδηγία 96/98/ΕΚ του Συμβουλίου) του κεφαλαίου XXXII του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
 «—
 32013 L 0052: Οδηγία 2013/52/ΕΕ της Επιτροπής της 30ής Οκτωβρίου 2013 (ΕΕ L 304 της 14.11.2013, σ. 1).».
 Άρθρο 2
 Στο σημείο 56δ (οδηγία 96/98/ΕΚ του Συμβουλίου) του παραρτήματος XIII της συμφωνίας για τον ΕΟΧ προστίθεται η ακόλουθη περίπτωση:
 «—
 32013 L 0052: Οδηγία 2013/52/ΕΕ της Επιτροπής της 30ής Οκτωβρίου 2013 (ΕΕ L 304 της 14.11.2013, σ. 1).».
 Άρθρο 3
 Τα κείμενα της οδηγίας 2013/52/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 4
 Η παρούσα απόφαση αρχίζει να ισχύει στις 9 Απριλίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
 Άρθρο 5
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 8 Απριλίου 2014.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 304 της 14.11.2013, σ. 1.
 (2) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21992A1231(03)
 Συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Λετονίας όσον αφορά τις συναλλαγές και την εμπορική και οικονομική συνεργασία
 Επίσημη Εφημερίδα αριθ. L 403 της 31/12/1992 σ. 0011 - 0018 Φινλανδική ειδική έκδοση: Κεφάλαιο 11 τόμος 20 σ. 0108 Σουηδική ειδική έκδοση: Κεφάλαιο 11 τόμος 20 σ. 0108
 ΣΥΜΦΩΝΙΑ μεταξύ της Ευρωπαϊκής Οικονομικής Κοινότητας και της Δημοκρατίας της Λετονίας όσον αφορά τις συναλλαγές και την εμπορική και οικονομική συνεργασίαΗ ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΤΑ,που στο εξής καλείται «Κοινότητα», αφενός, καιΗ ΔΗΜΟΚΡΑΤΙΑ ΤΗΣ ΛΕΤΤΟΝΙΑΣ,που στο εξής καλείται «Λεττονία», αφετέρου,ΕΚΤΙΜΩΝΤΑΣ τη σημασία της θεσπίσεως και διευρύνσεως των εμπορικών δασμών μεταξύ Κοινότητας και Λεττονίας,ΕΠΙΘΥΜΩΝΤΑΣ να δημιουργήσουν ευνοϊκές συνθήκες για ουσιαστική και αρμονική ανάπτυξη και διαφοροποίηση των συναλλαγών και την προώθηση της εμπορικής και οικονομικής συνεργασίας σε τομείς που παρουσιάζουν αμοιβαίο ενδιαφέρον με βάση τις αρχές της ισότητας, της μη επιβολής διακρίσεων, του αμοιβαίου οφέλους και της αμοιβαιότητας,ΕΧΟΝΤΑΣ ΕΠΙΓΝΩΣΗ της ιδιαίτερης σημασίας που έχει το εξωτερικό εμπόριο και άλλες μορφές της διεθνούς οικονομικής συνεργασίας για την οικονομική και κοινωνική ανάπτυξη καθενός από τα συμβαλλόμενα μέρη,ΕΧΟΝΤΑΣ ΕΠΙΓΝΩΣΗ της σημασίας που έχει η πλήρης εφαρμογή όλων των διατάξεων και αρχών της διαδικασίας ΔΑΣΕ, και ιδίως των διατάξεων της τελικής πράξης του Ελσίνκι, των τελικών εγγράφων των συνόδων της Μαδρίτης, της Βιέννης και της Κοπεγχάγης, και των διατάξεων του χάρτη των Παρισίων για μια νέα Ευρώπη, ιδίως όσον αφορά το κράτος δικαίου, τη δημοκρατία και τα δικαιώματα του ανθρώπου, καθώς και τις διατάξεις και αρχές της συνδιάσκεψης της ΔΑΣΕ της Βόννης για την οικονομική συνεργασία,ΑΝΑΓΝΩΡΙΖΟΝΤΑΣ τη σπουδαιότητα της παροχής εγγυήσεων όσον αφορά τα δικαιώματα εθνοτήτων και μειονοτήτων, σύμφωνα με τις δεσμεύσεις που έχουν αναληφθεί στα πλαίσια της ΔΑΣΕ,ΑΝΑΓΝΩΡΙΖΟΝΤΑΣ τη σπουδαιότητα της ενίσχυσης των δημοκρατικών θεσμών και της στήριξης της διαδικασίας οικονομικής μεταρρύθμισης στη Λεττονία,ΠΙΣΤΕΥΟΝΤΑΣ ότι θα πρέπει να δοθεί περαιτέρω ώθηση στις εμπορικές και οικονομική σχέση μεταξύ Κοινότητας και Λεττονίας με την καθιέρωση συμβατικών δεσμών που θα συμβάλλουν στην επίτευξη συμφωνίας συνδέσεως, σε εύθετο χρόνο, όταν θα πληρούνται οι απαραίτητες συνθήκες, και που θα αναπτύξουν περαιτέρω τις σχέσεις μεταξύ των δύο μερών,ΛΑΜΒΑΝΟΝΤΑΣ ΥΠΟΨΗ τον ευνοϊκό αντίκτυπο της μεταρρύθμισης που εφαρμόζεται στη Λεττονία, στην εμπορική και οικονομική συνεργασία μεταξύ των συμβαλλομένων μερών,ΑΠΟΦΑΣΙΣΑΝ να συνάψουν την παρούσα συμφωνία και, προς το σκοπό αυτό, όρισαν πληρεξουσίους:Η ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΤΑ:Joγo de Deus PINHEIRO,Υπουργός Εξωτερικών της Πορτογαλικής Δημοκρατίας, Εν ενεργεία Πρόεδρος του Συμβουλίου των Ευρωπαϊκών Κοινοτήτων,Frans ANDRIESSEN,Αντιπρόεδρος της Επιτροπής των Ευρωπαϊκών Κοινοτήτων,Η ΔΗΜΟΚΡΑΤΙΑ ΤΗΣ ΛΕΤΤΟΝΙΑΣ:Janis JURKANS,Υπουργός Εξωτερικών,ΟΙ ΟΠΟΙΟΙ, μετά την ανταλλαγή των πληρεξουσίων εγγράφων τους τα οποία βρέθηκαν εντάξει,ΣΥΜΦΩΝΗΣΑΝ ΣΤΑ ΕΞΗΣ:ΤΙΤΛΟΣ Ι Γενικά θέματαΆρθρο 1Ο σεβασμός των αρχών της δημοκρατίας και των δικαιωμάτων του ανθρώπου που διακηρύσσονται στην τελική πράξη του Ελσίνκι και το χάρτη των Παρισίων για μια νέα Ευρώπη διαπνέει τις εσωτερικές και εξωτερικές πολιτικές της Κοινότητας και της Λετονίας και αποτελεί ουσιαστικό στοιχείο της παρούσας συμφωνίας.Άρθρο 2Στα πλαίσια των νομοθεσιών και κανόνων τους, τα συμβαλλόμενα μέρη αναλαμβάνουν να διευκολύνουν και να προωθούν:- την αρμονική ανάπτυξη και διαφοροποίηση των μεταξύ τους συναλλαγώνκαι- την ανάπτυξη διαφόρων τύπων εμπορικής και οικονομικής συνεργασίας.Επιβεβαιώνουν συνεπώς την απόφασή τους


text: να εξετάζουν ευνοϊκά τις τυχόν προτάσεις που υποβάλλει το άλλο μέρος με σκοπό την επίτευξη των ως άνω στόχων.ΤΙΤΛΟΣ ΙΙ Εμπορική συνεργασίαΆρθρο 31. Η παρούσα συμφωνία εφαρμόζεται στο εμπόριο όλων των προϊόντων καταγωγής Κοινότητας και Λετονίας με εξαίρεση τα προϊόντα που αναφέρονται στη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και τα κλωστοϋφαντουργικά προϊόντα και είδη ενδύσεως που υπάγονται στο τμήμα ΧΙ του εναρμονισμένου συστήματος.2. Οι διατάξεις της παρούσας συμφωνίας μπορούν εφόσον είναι αναγκαίο να συμπληρωθούν με τη σύναψη τομεακών συμφωνιών ή ρυθμίσεων μεταξύ της Κοινότητας και της Λετονίας. Ειδικότερα, πρόκειται να διεξαχθούν διαπραγματεύσεις για μια ξεχωριστή συμφωνία όσον αφορά τα κλωστοϋφαντουργικά προϊόντα.Άρθρο 4Πλην αντιθέτων διατάξεων της παρούσας συμφωνίας, οι συναλλαγές και οι άλλες μορφές εμπορικής συνεργασίας μεταξύ των συμβαλλομένων μερών πραγματοποιούνται σύμφωνα με τις αντίστοιχες ρυθμίσεις τους.Άρθρο 51. Τα συμβαλλόμενα μέρη παρέχουν αμοιβαία μεταχείριση του μάλλον ευνοούμενου κράτους σε όλα τα θέματα που αφορούν:- τελωνειακούς δασμούς και επιβαρύνσεις κάθε είδους που επιβάλλονται στις εισαγωγές και εξαγωγές ή τις αφορούν,- τη μέθοδο εισπράξεως αυτών των δασμών και επιβαρύνσεων,- όλους τους κανόνες και τις διατυπώσεις που συνδέονται με την εισαγωγή και την εξαγωγή, συμπεριλαμβανομένων των διατάξεων που αφορούν τον εκτελωνισμό, τη διαμετακόμιση, την αποθήκευση και τη μεταφόρτωση,- τους φόρους και άλλες εσωτερικές επιβαρύνσεις που επιβάλλονται άμεσα ή έμμεσα σε εισαγόμενα προϊόντα,- τις μεθόδους πληρωμής και τη μεταφορά των σχετικών ποσών,- τις ρυθμίσεις που αφορούν την πώληση, την αγορά, τη μεταφορά, τη διανομή και τη χρήση εμπορευμάτων στην εγχώρια αγορά.2. Οι διατάξεις της παραγράφου 1 δεν εφαρμόζονται:α) στα πλεονεκτήματα που χορηγούνται σε γειτονικές χώρες με σκοπό τη διευκόλυνση του διασυνοριακού εμπορίου 7β) στα πλεονεκτήματα που χορηγούνται με σκοπό τη δημιουργία τελωνειακής ένωσης ή ζώνης ελεύθερων συναλλαγών ή δυνάμει της δημιουργίας μιας τέτοιας ένωσης ή ζώνης 7γ) στα πλεονεκτήματα που χορηγούνται σε συγκεκριμένες χώρες σύμφωνα με τη Γενική Συμφωνία Δασμών και Εμπορίου (ΓΣΔΕ) και άλλους διεθνείς διακανονισμούς υπέρ αναπτυσσομένων χωρών.Άρθρο 6Με την επιφύλαξη των δικαιωμάτων και υποχρεώσεων που απορρέουν από διεθνείς συμβάσεις σχετικά με την προσωρινή εισδοχή εμπορευμάτων, και οι οποίες είναι δεσμευτικές και για τα δύο μέρη, τα συμβαλλόμενα μέρη χορηγούν αμοιβαία απαλλαγή από επιβαρύνσεις και εισαγωγικούς δασμούς προκειμένου περί προϊόντων που εισάγονται προσωρινά, στις περιπτώσεις και σύμφωνα με τις διαδικασίες που επιβάλλει οποιαδήποτε άλλη σχετική διεθνής σύμβαση η οποία είναι δεσμευτική για ένα μόνο από τα μέρη. Λαμβανονται υπόψη οι συνθήκες υπό τις οποίες το εν λόγω συμβαλλόμενο μέρος ανέλαβε τις δεσμεύσεις που απορρέουν από μια τέτοια σύμβαση.Άρθρο 7Η Λετονία παρέχει στις εισαγωγές προϊόντων, καταγωγής της Κοινότητας, μεταχείριση που δεν εισάγει διακρίσεις σε σχέση με προϊόντα καταγωγής άλλων χωρών, όσον αφορά την εφαρμογή ποσοτικών περιορισμών, τη χορήγηση αδειών εκμετάλλευσης και την πρόσβαση σε ξένο νόμισμα που χρειάζεται για την πληρωμή αυτών των εισαγωγών.Άρθρο 81. Με την επιφύλαξη των διατάξεων του άρθρου 7, καθένα από τα συμβαλλόμενα μέρη παρέχει στο άλλο μέρος για τις εισαγωγές προϊόντων καταγωγής του άλλου μέρους, το μέγιστο βαθμό ελευθέρωσης που εφαρμόζει κατά κανόνα σε τρίτες χώρες. Για το σκοπό αυτό, καταργούνται οι ειδικοί περιορισμοί που ισχύουν επί εισαγωγών από τη Λετονία προς την Κοινότητα.2.


text: Για τους σκοπούς της παρούσας συμφωνίας, ως «ειδικοί ποσοτικοί περιορισμοί» νοούνται οι ποσοτικοί περιορισμοί που εφαρμόζει η Κοινότητα επί εισαγωγών καταγωγής Λετονίας σύμφωνα με τον κανονισμό (ΕΟΚ) αριθ. 3420/83 που αφορά προϊόντα άλλα από εκείνα στα οποία επιβάλλονται ποσοτικοί περιορισμοί σύμφωνα με τον κανονισμό (ΕΟΚ) αριθ. 288/82.Άρθρο 9Τα συμβαλλόμενα μέρη ενημερώνονται αμοιβαία για κάθε τροποποίηση της δασμολογικής ή στατιστικής ονοματολογίας τους ή για οποιαδήποτε απόφαση λαμβανόμενη σύμφωνα με τις ισχύουσες διαδικασίες και σχετική με την ταξινόμηση των προϊόντων τα οποία καλύπτει η παρούσα συμφωνία.Άρθρο 10Οι συναλλαγές μεταξύ των συμβαλλομένων μερών πραγματοποιούνται σε αγοραίες τιμές.Άρθρο 111. Τα συμβαλλόμενα μέρη διεξάγουν μεταξύ τους διαβουλεύσεις σε περίπτωση που ένα προϊόν εισάγεται στο έδαφος ενός από αυτά σε τόσο αυξημένες ποσότητες ή υπό τέτοιους όρους που να προκαλεί ή να ενδέχεται να προκαλέσει σημαντική ζημία στους εγχώριους παραγωγούς ομοειδών ή άμεσα ανταγωνιστικών προϊόντων.2. Το συμβαλλόμενο μέρος το οποίο ισχυρίζεται ότι υφίσταται ή επαπειλείται σοβαρή ζημία, ζητεί τη διεξαγωγή διαβουλεύσεων με γραπτή ανακοίνωση και παρέχει στο άλλο μέρος κάθε σχετικό στοιχείο που απαιτείται για να εξεταστεί σε βάθος η κατάσταση.3. Οι διαβουλεύσεις που απαιτούνται σύμφωνα με την παράγραφο 1 διεξάγονται με σκοπό να εξευρεθούν αμοιβαία ικανοποιητικές λύσεις, και αφού ληφθούν δεόντως υπόψη οι θεμελιώδεις στόχοι της συμφωνίας 7 ολοκληρώνονται το αργότερο 30 ημέρες μετά την ημερομηνία κοινοποίησης της αιτήσεως από το ενδιαφερόμενο μέρος, εκτός εάν τα μέρη συμφωνήσουν διαφορετικά.4. Εάν μετά τις διαβουλεύσεις αυτές διαπιστωθεί ότι συντρέχει πράγματι η κατάσταση που περιγράφεται στην παράγραφο 1, περιορίζονται οι εξαγωγές ή λαμβάνονται άλλα μέτρα για την πρόληψη ή την αποκατάσταση της ζημίας, ενδεχομένως όσον αφορά την τιμή πωλήσεως των εξαγωγών αυτών.5. Εάν, μετά την ανάληψη δράσης σύμφωνα με τις παραγράφους 1 έως 4, τα συμβαλλόμενα μέρη δεν καταλήξουν σε συμφωνία, το μέρος το οποίο ζήτησε τη διεξαγωγή διαβουλεύσεων είναι ελεύθερο να περιορίσει τις εισαγωγές των εν λόγω προϊόντων στο βαθμό, και για το χρονικό διάστημα, που είναι απαραίτητο για την πρόληψη ή αποκατάσταση της ζημίας. Το άλλο συμβαλλόμενο μέρος είναι τότε ελεύθερο να παρεκκλίνει από τις υποχρεώσεις του έναντι του πρώτου συμβαλλομένου μέρους όσον αφορά ισοδύναμες ουσιαστικά συναλλαγές.6. Σε κρίσιμες περιπτώσεις, κατά τις οποίες οποιαδήποτε καθυστέρηση θα προκαλούσε ζημίες που θα ήταν δύσκολο να αποκατασταθούν, μπορούν προσωρινά να λαμβάνονται μέτρα για την πρόληψη ή αποκατάσταση της ζημίας χωρίς προηγούμενες διαβουλεύσεις, με την προϋπόθεση να διεξαχθούν διαβουλεύσεις αμέσως μετά την εφαρμογή αυτών των μέτρων.7. Κατά την επιλογή των μέτρων που λαμβάνονται δυνάμει του παρόντος άρθρου, τα συμβαλλόμενα μέρη δίνουν προτεραιότητα σε εκείνα που προκαλούν την ελάχιστη δυνατή διαταραχή στην ομαλή λειτουργία της παρούσας συμφωνίας.8. Όταν κριθεί σκόπιμο, τα συμβαλλόμενα μέρη προβαίνουν σε διαβουλεύσεις για να καθορίσουν την ημερομηνία λήξης των μέτρων που εγκρίθηκαν δυνάμει των παραγράφων 4, 5 και 6.Άρθρο 121. Η παρούσα συμφωνία δεν αντιτίθεται σε απαγορεύσεις ή περιορισμούς επιβαλλόμενους σε εισαγωγές, εξαγωγές ή διαμετακομιζόμενα εμπορεύματα, που δικαιολογούνται από λόγους δημόσιας ηθικής, δημόσιας τάξης ή δημόσιας πολιτικής, προστασίας της ζωής και υγείας ανθρώπων και ζώων ή προστασίας των φυτών, προστασίας της βιομηχανικής, εμπορικής και πνευματικής ιδιοκτησίας, ή κανόνων που αφορούν το χρυσό ή τον άργυρο ή επιβάλλονται


text: για λόγους προστασίας εθνικών θησαυρών που έχουν καλλιτεχνική, ιστορική ή αρχαιολογική αξία.Ωστόσο, οι απαγορεύσεις αυτές ή περιορισμοί δεν μπορούν να αποτελούν μέσο επιβολής αυθαίρετων διακρίσεων ή συγκεκαλυμένων περιορισμών στο εμπόριο μεταξύ των συμβαλλομένων μερών.2. Η παρούσα συμφωνία δεν αποκλείει την έγκριση μέτρων που δικαιολογούνται για την προστασία ουσιωδών συμφερόντων ασφαλείας:α) που αφορούν σχάσιμα υλικά ή τα υλικά από τα οποία προέρχονται αυτά 7β) που αφορούν το εμπόριο όπλων, πυρομαχικών και πολεμικού υλικού και παρόμοιο εμπόριο άλλων εμπορευμάτων και υλικών, εφόσον πραγματοποιείται άμεσα ή έμμεσα για τον ανεφοδιασμό στρατιωτικής εγκατάστασης 7γ) που λαμβάνονται σε καιρό πολέμου ή άλλης κρίσης στις διεθνείς σχέσεις ή που του επιτρέπουν να ανταποκριθεί στις υποχρεώσεις τις οποίες έχει αναλάβει όσον αφορά τη διατήρηση της παγκόσμιας ειρήνης και ασφάλειας.Άρθρο 131. Τα συμβαλλόμενα μέρη καταβάλλουν κάθε δυνατή προσπάθεια για την προώθηση, επέκταση και διαφοροποίηση των εμπορικών συναλλαγών τους με βάση την αρχή της μη επιβολής διακρίσεων και της αμοιβαιότητας. Σύμφωνα με το πνεύμα του παρόντος άρθρου, η μεικτή επιτροπή που ιδρύεται βάσει του τίτλου V της παρούσας συμφωνίας αποδίδει ιδιαίτερη σημασία στην εξέταση των μέσων που ενδέχεται να ευνοήσουν την αμοιβαία και αρμονική εξέλιξη αυτών των συναλλαγών.2. Για τους σκοπούς του παρόντος άρθρου και εντός των ορίων των αντίστοιχων εξουσιών τους, τα συμβαλλόμενα μέρη συμφωνούν ότι είναι αναγκαίο να βελτιώσουν τις διευκολύνσεις και ευνοϊκές ρυθμίσεις υπέρ των επιχειρήσεων τούς στις εκατέρωθεν αγορές, μεταξύ άλλων με την εφαρμογή μέτρων:- για να εξασφαλίζεται η δημοσίευση και να διευκολύνονται οι ανταλλαγές πληροφοριών εμπορικού και οικονομικού χαρακτήρα σχετικά με όλα τα θέματα που ενδέχεται να προωθήσουν την ανάπτυξη της εμπορικής και οικονομικής συνεργασίας, όπως π.χ.:- γενικούς και τομεακούς διακανονισμούς σχετικά με τις εισαγωγές,- οικονομικό και εμπορικό δίκαιο, συμπεριλαμβανομένων των ρυθμίσεων που διέπουν τις αγορές, τις εταιρείες και τις επενδύσεις,- μακροοικονομικές πληροφορίες και στατιστικές, ιδίως όσον αφορά την παραγωγή, την κατανάλωση και το εξωτερικό εμπόριο,- για να διευκολύνεται η εγκατάσταση και λειτουργία των εταιρειών του άλλου συμβαλλόμενου μέρους,- για να ενθαρρύνονται δραστηριότητες που συνδέονται με την προώθηση των συναλλαγών,- για να παρέχονται, στα φυσικά και νομικά πρόσωπα του άλλου μέρους, εγγυήσεις όσον αφορά τα ατομικά τους δικαιώματα και τα δικαιώματα ιδιοκτησίας, όπως είναι η άνευ διακρίσεων πρόσβαση στα δικαστήρια και τους αρμόδιους διοικητικούς οργανισμούς της Κοινότητας και της Λεττονίας με στόχο την προάσπιση των δικαιωμάτων αυτών.3. Η Λετονία εφαρμόζει μέτρα που εγγυώνται αποτελεσματική και επαρκή προστασία της πνευματικής, βιομηχανικής και εμπορικής ιδιοκτησίας, σε επίπεδο παρόμοιο με εκείνο που υπάρχει στην Κοινότητα, και θα προσχωρήσει στις διεθνείς συμβάσεις που αφορούν την πνευματική, βιομηχανική και εμπορική ιδιοκτησία.4. Τα συμβαλλόμενα μέρη αναλαμβάνουν να διευκολύνουν, εντός των ορίων των εξουσιών τους, τη διοικητική συνεργασία μεταξύ των αρμοδίων αρχών σε τελωνειακά θέματα, ιδίως στους ακόλουθους τομείς:- επαγγελματική κατάρτιση,- απλούστευση των τελωνειακών εγγράφων και διαδικασιών και- πρόληψη και διαπίστωση παραβάσεων της τελωνειακής νομοθεσίας, συμπεριλαμβανομένων των κανόνων που διέπουν τις ποσοστώσεις εισαγωγής.Άρθρο 14Εντός των ορίων των εξουσιών τους, τα συμβαλλόμενα μέρη:- ενθαρρύνουν την υποβολή σε διαιτησία των διαφορών που προκύπτουν από συναλλαγές εμπορίου ή συνεργασίας, τις οποίες διενεργούν εταιρείες, επιχειρήσεις και οικονομικοί οργανισμοί της Κοινότητας και της Λετονίας,- συμφωνούν ότι,


text: σε περίπτωση υποβολής διαφοράς σε διαιτησία, κάθε μέρος επιλέγει ελεύθερα το δικό του διαιτητή, ανεξαρτήτως ιθαγενείας, και ότι ο επιδιαιτητής ή μοναδικός διαιτητής μπορεί να είναι υπήκοος ενός τρίτου κράτους.- ενθαρρύνουν την προσφυγή στους κανόνες διαιτησίας που έχει θεσπίσει η επιτροπή των Ηνωμένων Εθνών για το διεθνές εμπορικό δίκαιο (Uncitral) καθώς και στη διαιτησία από οποιοδήποτε φορέα κράτους που έχει υπογράψει τη σύμβαση για την αναγνώριση και εκτέλεση των διεθνών αποφάσεων διαιτησίας, η οποία υπογράφηκε στη Νέα Υόρκη στις 10 Ιουνίου 1958.ΤΙΤΛΟΣ ΙΙΙ Οικονομική συνεργασίαΆρθρο 151. Με βάση τις αντίστοιχες οικονομικές πολιτικές και τους στόχους τους, τα συμβαλλόμενα μέρη, εντός των ορίων των εξουσιών τους, αναπτύσσουν οικονομική συνεργασία σε όσο το δυνατόν ευρύτερη βάση, σε όλους τους τομείς αμοιβαίου ενδιαφέροντος.Στόχος της συνεργασίας αυτής είναι, μεταξύ άλλων:- να ενισχυθούν και να διαφοροποιηθούν οι οικονομικοί δεσμοί μεταξύ των συμβαλλομένων μερών,- να ενισχυθεί η ανάπτυξη των οικονομιών τους καθώς και των βιοτικών επιπέδων τους,- να ανοίξουν νέες πηγές εφοδιασμού και νέες αγορές,- να ενθαρρύνεται η συνεργασία μεταξύ οικονομικών παραγόντων με στόχο την προώθηση κοινών επιχειρήσεων, συμφωνιών για την έκδοση αδειών εκμετάλλευσης και άλλων μορφών βιομηχανικής συνεργασίας για την ανάπτυξη των βιομηχανιών τους,- να ενθαρρύνεται η επιστημονική και η τεχνολογική πρόοδος,- να υποστηρίζονται οι διαρθρωτικές αλλαγές στην οικονομία της Λετονίας που θα αυξήσουν και θα διαφοροποιήσουν τις συναλλαγές αγαθών και υπηρεσιών με την Κοινότητα,- να ενθαρρύνεται η συμμετοχή μικρών και μεσαίων επιχειρήσεων στην εμπορική και βιομηχανική συνεργασία.2. Για να επιτευχθούν αυτοί οι στόχοι, τα συμβαλλόμενα μέρη επιδιώκουν να ενθαρρύνουν και να προωθούν την οικονομική συνεργασία σε τομείς αμοιβαίου ενδιαφέροντος, ιδίως στους ακόλουθους τομείς:- βιομηχανία,- γεωργία, συμπεριλαμβανομένης της βιομηχανίας επεξεργασίας γεωργικών προϊόντων,- αλιεία,- επιστήμη και τεχνολογία σε τομείς στους οποίους έχουν ενεργό παρουσία τα συμβαλλόμενα μέρη και οι οποίοι παρουσιάζουν αμοιβαίο ενδιαφέρον,- τηλεπικοινωνίες,- ενέργεια, συμπεριλαμβανομένης της εξοικονόμησης ενέργειας και της αξιοποίησης νέων πηγών,- τον εξορυκτικό τομέα και την παραγωγή δομικών υλικών,- προστασία του περιβάλλοντος, συμπεριλαμβανομένης της προστασίας από τη ρύπανση των υδάτων και της ατμόσφαιρας και από τα βιομηχανικά ατυχήματα, καθώς και της διαχείρισης των φυσικών πόρων 7 λαμβάνονται επίσης υπόψη και οι περιβαλλοντικές απαιτήσεις σε άλλους τομείς όπως η βιομηχανία, η γεωργία, η ενέργεια και οι μεταφορές,- μεταφορές, επικοινωνίες και λειτουργία λιμένων,- τουρισμός και άλλες δραστηριότητες στον τομέα των υπηρεσιών,- οικονομικές, νομισματικές, τραπεζικές, ασφαλιστικές και χρηματοοικονομικές υπηρεσίες,- ανάπτυξη των ανθρώπινων πόρων και κατάρτιση,- υγεία,- οικονομική πολιτική,- προδιαγραφές,- στατιστικά στοιχεία.3. Για να εκπληρωθούν οι στόχοι της οικονομικής συνεργασίας, και εντός των ορίων των εξουσιών τους, τα συμβαλλόμενα μέρη ενθαρρύνουν την έγκριση μέτρων με στόχο την δημιουργία ευνοϊκών συνθηκών για την οικονομική και βιομηχανική συνεργασία, μεταξύ άλλων:- για τις ευκολότερες ανταλλαγές πληροφοριών εμπορικού και οικονομικού χαρακτήρα,- για την ανάπτυξης ευνοϊκού επενδυτικού κλίματος, ιδίως με την επέκταση των διακανονισμών, μεταξύ των κρατών μελών της Κοινότητας και της Λετονίας όσον αφορά την προώθηση και την προστασία των επενδύσεων, και ιδίως τη μεταφορά των κερδών και τον επαναπατρισμό επενδυμένου κεφαλαίου, και τη σύναψη συμφωνιών για την αποφυγή της διπλής φορολόγησης,- για την προώθησης των ανταλλαγών και επαφών μεταξύ ιδιωτών και αντιπροσωπειών που εκπροσωπούν εμπορικές ή άλλες ανάλογες οργανώσεις,- για


text: τη διοργάνωση σεμιναρίων, εμπορικών εκθέσεων, συζητήσεων και επιχειρηματικών εβδομάδων,- για να ενθαρρύνονται δραστηριότητες που συμβάλλουν στην αύξηση των τεχνικών δυνατοτήτων σε ειδικούς τομείς, ιδίως της εμπορίας.Άρθρο 16Με την επιφύλαξη των σχετικών διατάξεων των συνθηκών για την ίδρυση των Ευρωπαϊκών Κοινοτήτων, η παρούσα συμφωνία καθώς και κάθε δράση που αναλαμβάνεται σύμφωνα με αυτήν δεν θίγουν σε καμιά περίπτωση την αρμοδιότητα των κρατών μελών της Κοινότητας να αναλαμβάνουν διμερείς δραστηριότητες με τη Λετονία στον τομέα της οικονομικής συνεργασίας και να συνάπτουν, όταν κρίνεται σκόπιμο, νέες συμφωνίες οικονομικής συνεργασίας με τη Λετονία.ΤΙΤΛΟΣ IV Προσχώρηση σε διεθνείς οργανισμούς και συμβάσειςΆρθρο 17Η Κοινότητα αναλαμβάνει, εντός των ορίων των εξουσιών της, να υποστηρίξει την προσχώρηση της Λετονίας σε διεθνείς οργανισμούς και συμβάσεις των οποίων η Κοινότητα αποτελεί μέρος, ώστε να δοθεί η δυνατότητα στη Λετονία να συμμετάσχει πιό ενεργά στο παγκόσμιο οικονομικό σύστημα.ΤΙΤΛΟΣ V Μεικτή επιτροπήΆρθρο 181. Ιδρύεται μεικτή επιτροπή η οποία αποτελείται από εκπροσώπους της Κοινότητας, αφενός, και εκπροσώπους της Λετονίας, αφετέρου.Η μεικτή επιτροπή διατυπώνει συστάσεις με αμοιβαία συμφωνία μεταξύ των συμβαλλομένων μερών.Η μεικτή επιτροπή εγκρίνει, κατά περίπτωση, τον κανονισμό λειτουργίας της και το πρόγραμμα εργασιών της.Η μεικτή επιτροπή συνέρχεται μια φορά το χρόνο εκ περιτροπής στις Βρυξέλλες και τη Ρίγα. Είναι δυνατόν να συγκαλούνται έκτακτες συνεδριάσεις, κατόπιν αμοιβαίας συμφωνίας, μετά από αίτηση ενός εκ των συμβαλλομένων μερών. Την προεδρία της μεικτής επιτροπής ασκεί εκ περιτροπής καθένα από τα συμβαλλόμενα μέρη. Η ημερήσια διάταξη των συνεδριάσεων της μεικτής επιτροπής συμφωνείται, εφόσον είναι δυνατόν, εκ των προτέρων.Η μεικτή επιτροπή είναι δυνατόν να συνιστά ομάδες εργασίας που θα τη βοηθούν στην εκτέλεση των καθηκόντων της.2. Η μεικτή επιτροπή εξασφαλίζει την ορθή λειτουργία της συμφωνίας και επεξεργάζεται και συνιστά πρακτικά μέτρα για την επίτευξη των στόχων της, λαμβάνοντας υπόψη τις οικονομικές και κοινωνικές πολιτικές των συμβαλλομένων μερών.3. Η μεικτή επιτροπή αναζητεί μέσα για την ενθάρρυνση της ανάπτυξης των συναλλαγών και της εμπορικής και οικονομικής συνεργασίας μεταξύ των συμβαλλομένων μερών. Μεταξύ άλλων:- εξετάζει τις διάφορες πλευρές των συναλλαγών μεταξύ των μερών, ιδίως τη γενική σύνθεσή τους, το ποσοστό αύξησής τους, τη διάρθρωση και τη διαφοροποίησή τους, το εμπορικό ισοζύγιο και τις διάφορες μορφές εμπορίου και προώθησης των συναλλαγών,- διατυπώνει συστάσεις για κάθε θέμα εμπορικής ή οικονομικής συνεργασίας αμοιβαίου ενδιαφέροντος,- αναζητεί τα κατάλληλα μέσα για την παράκαμψη ενδεχομένων δυσκολιών στον τομέα του εμπορίου και της συνεργασίας και ενθαρρύνει διάφορες μορφές εμπορικής και οικονομικής συνεργασίας σε τομείς αμοιβαίου ενδιαφέροντος,- εξετάζει τα μέτρα που είναι δυνατόν να συμβάλουν στην ανάπτυξη και διαφοροποίηση του εμπορίου και της οικονομικής συνεργασίας, ιδίως με τη βελτίωση των δυνατοτήτων πραγματοποιήσεως εισαγωγών προς την Κοινότητα και τη Λετονία,- ανταλλάσσει πληροφορίες σχετικά με μακροοικονομικά προγράμματα και προβλέψεις σχετικά με τις οικονομίες των δύο μερών, που έχουν επιπτώσεις στο εμπόριο και τη συνεργασία και, κατ' επέκταση, στις δυνατότητες για ανάπτυξη του συμπληρωματικού χαρακτήρα των αντίστοιχων οικονομιών τους, καθώς και για τα προτεινόμενα προγράμματα οικονομικής μεταρρύθμισης,- εξετάζει την κατάσταση όσον αφορά τις διαδικασίες για την ανάθεση συμβάσεων προμήθειας αγαθών και υπηρεσιών μετά από διεθνή πρόσκληση για υποβολή προσφορών,- ανταλλάσσει πληροφορίες σχετικά με τροποποιήσεις και εξελίξεις των νομοθεσιών, ρυθμίσεων και διατυπώσεων που


text: ισχύουν στα συμβαλλόμενα μέρη σε τομείς που καλύπτει η παρούσα συμφωνία,- εξετάζει ευνοϊκά τη δυνατότητα βελτίωσης των προϋποθέσεων για την ανάπτυξη άμεσων επαφών μεταξύ των επιχειρήσεων που είναι εγκατεστημένες στην Κοινότητα και των επιχειρήσεων που είναι εγκατεστημένες στη Λετονία,- διατυπώνει και υποβάλλει στις αρχές των δύο συμβαλλομένων μερών συστάσεις για την επίλυση οποιωνδήποτε προβλημάτων που προκύπτουν, ενδεχομένως, με τη σύναψη διακανονισμών ή συμφωνιών.ΤΙΤΛΟΣ VΙ Γενικές και τελικές διατάξειςΆρθρο 19Με την επιφύλαξη των διατάξεων του άρθρου 16, οι διατάξεις της παρούσας συμφωνίας αντικαθιστούν τις διατάξεις των συμφωνιών που έχουν συναφθεί μεταξύ των κρατών μελών της Κοινότητας και της Λετονίας, στο μέτρο που οι διατάξεις αυτές δεν συμβιβάζονται ή ταυτίζονται με τις προαναφερόμενες.Άρθρο 20Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Οικονομικής Κοινότητας και υπό τους όρους που ορίζει η εν λόγω συνθήκη, και, αφετέρου, στο έδαφος της Δημοκρατίας της Λετονίας.Άρθρο 21Η παρούσα συμφωνία αρχίζει να ισχύει την πρώτη ημέρα του δεύτερου μήνα μετά την ημερομηνία κατά την οποία τα συμβαλλομένα μέρη κοινοποιούν αμοιβαία την περάτωση των αναγκαίων για το σκοπό αυτό νόμιμων διαδικασιών. Η συμφωνία συνάπτεται για αρχική περίοδο δέκα ετών. Η παρούσα συμφωνία ανανεώνεται αυτομάτως ανά έτος, εκτός εάν ένα από τα συμβαλλόμενα μέρη κοινοποιήσει εγγράφως στο άλλο μέρος καταγγελία της συμφωνίας, έξι μήνες πριν από τη λήξη της.Ωστόσο, τα συμβαλλόμενα μέρη μπορούν να τροποποιήσουν την παρούσα συμφωνία με κοινή συναίνεση, ώστε να ληφθούν υπόψη νέες εξελίξεις, ιδίως σε περίπτωση που προσχωρήσει η Λετονία στη Γενική Συμφωνία Δασμών και Εμπορίου (ΓΣΔΕ). Στην περίπτωση αυτή, τα συμβαλλόμενα μέρη ετοιμάζουν από κοινού τις τροποποιήσεις της παρούσας συμφωνίας που είναι αναγκαίες για να ληφθεί υπόψη το πρωτόκολλο προσχώρησης της Λετονίας στη Γενική Συμφωνία. Εάν τα μέρη δεν μπορέσουν να συμφωνήσουν ως προς το θέμα αυτό, διατηρούν το δικαίωμα να καταγγείλουν την παρούσα συμφωνία.Τα μέρη διατηρούν το δικαίωμα να αναστείλουν την παρούσα συμφωνία, εξ ολοκλήρου ή κατά ένα τμήμα της, με άμεση ισχύ, σε περίπτωση σοβαρής παραβίασης των ουσιωδών διατάξεων της.Άρθρο 22Η παρούσα συμφωνία συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική και λετονική γλώσσα και όλα τα κείμενα είναι εξίσου αυθεντικά.En fe de lo cual, los plenipotenciarios abajo firmantes suscriben el presente Acuerdo.Til bekrζftelse heraf har undertegnede befuldmζgtigede underskrevet denne aftale.Zu Urkund dessen haben die unterzeichneten Bevollmδchtigten ihre Unterschriften unter dieses Abkommen gesetzt.Εις πίστωση των ανωτέρω, οι υπογεγραμμένοι πληρεξούσιοι έθεσαν τις υπογραφές τους στην παρούσα συμφωνία.In witness whereof the undersigned Plenipotentiaries have signed this Agreement.En foi de quoi les plιnipotentiaires soussignιs ont apposι leurs signatures au bas du prιsent accord.In fede di che, i plenipotenziari sottoscritti hanno apposto le loro firme in calce al presente accordo.Ten blijke waarvan de ondergetekende gevolmachtigden hun handtekening onder deze Overeenkomst hebben gesteld.Em fι do que, os plenipotenciαrios abaixo assinados apuseram as suas assinaturas no final do presente Acordo.So apliecinot Pilvarotαs personas ir paraksti-ju Osas doto li-gumu.Hecho en Bruselas, el once de mayo de mil novecientos noventa y dos.Udfζrdiget i Bruxelles, den ellevte maj nitten hundrede og tooghalvfems.Geschehen zu Brόssel am elften Mai


text: neunzehnhundertzweiundneunzig.Έγινε στις Βρυξέλλες, στις ένδεκα Μαΐου χίλια εννιακόσια εννενήντα δύο.Done at Brussels on the eleventh day of May in the year one thousand nine hundred and ninety-two.Fait ΰ Bruxelles, le onze mai mil neuf cent quatre-vingt-douze.Fatto a Bruxelles, addμ undici maggio millenovecentonovantadue.Gedaan te Brussel, de elfde mei negentienhonderd tweeλnnegentig.Feito em Bruxelas, em onze de Maio de mil novecentos e noventa e dois.Nosle-gts Brisele-, 1992.gada 11.maija-.Por la Comunidad Econσmica EuropeaFor Det Europζiske Ψkonomiske FζllesskabFόr die Europδische WirtschaftsgemeinschaftΓια την Ευρωπαϊκή Οικονομική ΚοινότηταFor the European Economic CommunityPour la Communautι ιconomique europιennePer la Comunitΰ economica europeaVoor de Europese Economische GemeenschapPela Comunidade Econσmica EuropeiaEiropas Ekonomiska-s Kopienas va-rda>ΑΝΑΦΟΡΑ ΣΕ ΦΗΛΜ>Por la Repϊblica de LetoniaFor Republikken LetlandFόr die Republik LettlandΓια τη Δημοκρατία της ΛεττονίαςFor the Republic of LatviaPour la rιpublique de LettoniePer la Repubblica di LettoniaVoor de Republiek LetlandPela Repϊblica da LetσniaLatvijas Republikas va-rda>ΑΝΑΦΟΡΑ ΣΕ ΦΗΛΜ>


text:
 23.7.2013
 EL
 Επίσημη Εφημερίδα της Ευρωπαϊκής Ένωσης
 L 198/48
 ΑΠΌΦΑΣΗ αριθ. 1/2013 ΤΗΣ ΣΤΑΤΙΣΤΙΚΉΣ ΕΠΙΤΡΟΠΉΣ ΕΥΡΩΠΑΪΚΉΣ ΈΝΩΣΗΣ/ΕΛΒΕΤΊΑΣ
 της 12ης Ιουνίου 2013
 για την αντικατάσταση του παραρτήματος Α της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για τη συνεργασία στον τομέα της στατιστικής
 (2013/394/ΕΕ)
 Η ΣΤΑΤΙΣΤΙΚΗ ΕΠΙΤΡΟΠΗ ΕΥΡΩΠΑΪΚΗΣ ΕΝΩΣΗΣ/ΕΛΒΕΤΙΑΣ,
 Έχοντας υπόψη τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας για τη συνεργασία στον τομέα της στατιστικής (1), εφεξής «η συμφωνία», και ιδίως το άρθρο 4 παράγραφος 4,
 Εκτιμώντας τα ακόλουθα:
 (1)
 Η συμφωνία άρχισε να ισχύει την 1η Ιανουαρίου 2007 και περιέχει το παράρτημα Α που αφορά τις νομικές πράξεις στον τομέα της στατιστικής.
 (2)
 Στον τομέα της στατιστικής έχουν θεσπιστεί νέες νομικές πράξεις οι οποίες θα πρέπει να αναφέρονται στο παράρτημα Α. Συνεπώς, το παράρτημα Α θα πρέπει να τροποποιηθεί,
 ΑΠΟΦΑΣΙΖΕΙ:
 Άρθρο 1
 Το παράρτημα Α της συμφωνίας αντικαθίσταται από το παράρτημα της παρούσας απόφασης.
 Άρθρο 2
 Η παρούσα απόφαση αρχίζει να ισχύει την ημερομηνία της έκδοσής της.
 Γενεύη, 12 Ιουνίου 2013.
 Για τη Μεικτή Επιτροπή
 Ο επικεφαλής της αντιπροσωπείας της ΕΕ
 W. RADERMACHER
 Ο επικεφαλής της αντιπροσωπείας της Ελβετίας
 F. BAUMGARTNER
 (1) ΕΕ L 90 της 28.3.2006, σ. 2.
 ΠΑΡΑΡΤΗΜΑ
 «ΠΑΡΑΡΤΗΜΑ A
 ΝΟΜΙΚΕΣ ΠΡΑΞΕΙΣ ΣΤΟΝ ΤΟΜΕΑ ΤΗΣ ΣΤΑΤΙΣΤΙΚΗΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2
 ΠΡΟΣΑΡΜΟΓΗ ΚΑΤΑ ΤΟΜΕΙΣ
 1.
 Δυνάμει της Συνθήκης της Λισαβόνας, η οποία άρχισε να ισχύει την 1η Δεκεμβρίου 2009, η Ευρωπαϊκή Ένωση αντικαθιστά και διαδέχεται την Ευρωπαϊκή Κοινότητα.
 2.
 Ό όρος “κράτος μέλος” ή “κράτη μέλη” που περιέχεται στις πράξεις του παρόντος παραρτήματος θεωρείται ότι περιλαμβάνει την Ελβετία, πέραν της σημασίας που έχει στις εν λόγω πράξεις της Ευρωπαϊκής Ένωσης.
 3.
 Η επιτροπή στατιστικού προγράμματος (ΕΣΠ) που αναφέρονται στο άρθρο 3 παράγραφος 2 της παρούσας συμφωνίας έχει αντικατασταθεί από την επιτροπή του ευρωπαϊκού στατιστικού συστήματος (“επιτροπή ΕΣΣ”), την οποία θεσπίζει το άρθρο 7 παράγραφος 1 του κανονισμού (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με τις ευρωπαϊκές στατιστικές και την κατάργηση του κανονισμού (ΕΚ, Ευρατόμ) αριθ. 1101/2008 του Ευρωπαϊκού Κοινοβουλίου και του Συμβουλίου σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων πληροφοριών που καλύπτονται από το στατιστικό απόρρητο, του κανονισμού (ΕΚ) αριθ. 322/97 του Συμβουλίου σχετικά με τις κοινοτικές στατιστικές και της απόφασης 89/382/ΕΟΚ, Ευρατόμ του Συμβουλίου για τη σύσταση επιτροπής του στατιστικού προγράμματος των Ευρωπαϊκών Κοινοτήτων (1).
 4.
 Το κοινοτικό στατιστικό πρόγραμμα που αναφέρεται στο άρθρο 5 παράγραφοι 1 και 2, και στο άρθρο 8 παράγραφος 1 της παρούσας συμφωνίας έχει αντικατασταθεί από το ευρωπαϊκό στατιστικό πρόγραμμα που προβλέπεται στο άρθρο 13 του κανονισμού (ΕΚ) αριθ. 223/2009.
 5.
 Η Μεικτή Επιτροπή σημειώνει ότι οι κανόνες που διέπουν τη χρήση των στατιστικών από την Ελβετία που αναφέρονται στο άρθρο 5 παράγραφος 3 της παρούσας συμφωνίας τώρα προβλέπονται στον κανονισμό (ΕΚ) αριθ. 223/2009, με την επιφύλαξη ειδικότερων κανόνων που αναφέρονται στο παρόν παράρτημα.
 6.
 Οι αναφορές στη “Στατιστική Ονοματολογία των Οικονομικών Δραστηριοτήτων στις Ευρωπαϊκές Κοινότητες (NACE αναθ. 1)” νοούνται, εκτός αν ορίζεται άλλως, ως αναφορές στη “Στατιστική Ονοματολογία των Οικονομικών Δραστηριοτήτων στην Ευρωπαϊκή Κοινότητα